title: Terminen emissio

text: Ilmiön huomasi vahingossa Thomas Edison 13.2.1880, kun hän yritti löytää syytä lamppujen hehkulankojen rikkoutumiselle ja lamppujen epäsäännölliselle tummenemiselle. Edison rakensi lampun, jonka sisäpintaa peitti metallifolio. Hän kytki folion galvanometrin kautta lampun hehkulankaan. Kun foliolle annettiin negatiivisempi varaus kuin hehkulangalle, virta ei kulkenut folion ja hehkulangan välillä, koska folio emittoi vain vähän elektroneja. Kun foliolle annettiin positiivisempi varaus kuin hehkulangalle, folio alkoi vastaanottaa kuuman hehkulangan emittoimia elektroneja, aiheuttaen sähkövirran kulkemisen folion ja hehkulangan välillä. Yksisuuntaista virran kulkemista alettiin kutsua Edisonin ilmiöksi.


title: Terminen emissio

text: Edison ei löytänyt ilmiölle käytännön sovellutuksia. Vaikka hän patentoi sen vuonna 1883, hän ei tutkinut sitä sen enempää.


title: Terminen emissio

text: Brittiläinen fyysikko John Ambrose Fleming huomasi brittiläiselle "langaton lennätin" -yritykselle työskennellessään, että Edisonin ilmiötä voitaisiin käyttää radioaaltojen tunnistamiseen. Fleming kehitteli kaksiosaisen tyhjiöputken, diodin, jonka hän patentoi 16.11.1904.


title: Terminen emissio

text: Termistä diodia voidaan käyttää myös laitteena, joka muuntaa lämpötilaeron sähkövoimaksi suoraan ilman liikkuvia osia.


title: Terminen emissio

text: Kun diodin elektrodien välille sijoitetaan niin sanottu "hila", saadaan aikaan triodi. Hilan ohjausjännitettä säätämällä voidaan merkittävästi vaikuttaa elektrodien välisen virran voimakkuuteen. Ennen transistorien kehittämistä tämäntyyppiset elektroniputket muodostivat elektroniikan keskeisen perustan.


title: Hehkulanka

text: Hehkulanka on ohut sähköä johtavasta aineesta valmistettu lanka, joka saadaan sähkövirralla kuumentamalla säteilemään valoa tai lämpöä. Hehkulankoja käytetään hehkulampuissa ja tyhjiöputkissa. Thomas Alva Edison käytti lampuissaan itse hyväksi toteamaansa grafiittia. Myöhemmin keksittiin vielä parempi hehkulankamateriaali, volframi, joka muista metalleista poiketen on lujaa hyvin korkeissa lämpötiloissa. Monissa maissa on kuitenkin harkittu hehkulamppujen korvaamista energiansäästölampuilla jotka kuluttavat vähemmän sähköä.


title: Hehkulanka

text: Hehkulankoja käytetään tyhjiöputkissa, kuten elektroniputkissa ja katodisädeputkissa lähettämään elektroneja.


title: Pyhä lehto

text: Pyhä lehto eli uhrilehto on ei-kristillisen uskonnon pyhä metsikkö, usein uhripaikka. Pyhistä lehdoista käytetään Suomessa nimitystä hiisi ja virossa "hiis", tosin hiisi-sanalla on muitakin merkityksiä, joista kuitenkin kulttipaikkaa tarkoittava on alkuperäinen. Pyhät lehdot olivat Euroopassa pyhitetty luonnonhengille ja suvun vainajille. Ne olivat periaatteessa yhteneväisiä nyky-yhteiskuntamme muistolehtojen kanssa. Ne olivat maanviljelyltä, raivaamiselta, metsästykseltä ja muulta ihmisen hyötykäytöltä suojeltuja alueita. Niissä tosin käytiin palvontamenoissa, ja niissä järjestettiin juhlia.


title: Pyhä lehto

text: Kreikan kuuluisin pyhä lehto oli Dodonan tammilehto, jossa oli oraakkeli. Ateenan Akatemia puolestaan oli pyhä oliivipuulehto. Keski-Italian Nemin kaupungin lähellä oli useita palvontapaikkoja, muun muassa Dianalle pyhitetty lehto, ja Rooman Forum Romanumilla oli pyhä lehto vestaalien talon takana.


title: Pyhä lehto

text: Pohjoismaiden kuuluisin pyhä lehto oli Adam Bremeniläisen kuvaama Uppsalan temppeli, jossa jokainen puu oli pyhä. Blót-uhrijuhlia järjestettiin yleensä uhrilehdoissa. Adam Bremeniläisen mukaan Pohjolan pakanakuninkaat uhrasivat pyhissä lehdoissa joka yhdeksäs vuosi yhdeksän urosta joka lajista.


title: Pyhä lehto

text: Manner-Euroopan germaaniheimot palvoivat puita ja heillä oli myös pyhiä lehtoja. Nykyiseen jouluperinteeseen kuuluvan joulukuusen uskotaan olevan lähtöisin germaanien puiden palvonnasta.


title: Pyhä lehto

text: Kelteillä uhrilehdot olivat tärkeitä rituaalisten uhritoimitusten tapahtumapaikkoja. Kelttien pyhissä lehdoissa uhrattiin sekä ihmisiä että eläimiä eri jumalille, ja druidit valvoivat uhritoimituksia. Usein uhrattiin jumalatar Nemetonalle. Kelttien uhrilehtojen jäännöksiä on löydetty eri puolilta Keski-Eurooppaa sekä Ranskasta ja Britteinsaarilta.


title: Pyhä lehto

text: Erilaisia pyhiä lehtoja esiintyi useiden eri suomalais-ugrilaisten kansojen keskuudessa. Komit ja udmurtit tunsivat pyhät lehdot nimellä "lud". Lehtoja käytettiin uhrimenoissa ja ne rakentuivat yleensä vanhan puun ympärille, joka liitettiin puolestaan jonkinkaltaiseen henkeen. Jokaisella suvulla oli oma lehtonsa ja suuremmat lehdot jaettiin myös suuremman yhteisön kanssa. Mordvalaiset ja marit tunsivat samankaltaiset lehdot nimellä "keremet". Jotkin mordvalaisten ja marien lehdoista oli omistettu yksittäisille sankarihahmoille.


title: Pyhä lehto

text: Suomessa pyhät lehdot sijaitsivat keskeisellä paikalla, eivät syrjässä. Nykyäänkin monien entisten pyhien lehtojen sijainti on nähtävissä sitä kiertävinä Hiisi-alkuisina paikanniminä.


title: Pyhä lehto

text: Tiedot pyhiin lehtoihin liittyvistä uskomuksista ja uskonnollisista toimituksista läntisessä Suomessa ovat pitkälti kadonneet kristinuskon myötä. Niinkin myöhään kuin 1700-luvulla oli vielä pyhiä lehtoja tai sellaisiksi epäiltyjä, joita kirkonmiehet ja viranomaiset pyrkivät hävittämään. Käytäntö pyhiä lehtoja vastaan oli jo aiemmin ollut koko Euroopan laajuinen. Inkerissä on kuitenkin säilynyt pyhiä lehtoja neuvostoaikoihin, ja niiden käytöstä on säilynyt melko kattavat tiedot. Inkeriläisten pyhien lehtojen ja muualta säilyneiden tiedonsirpaleiden perusteella voidaan rakentaa myös kuva siitä, millaisia olivat länsisuomalaiset pyhät lehdot.


title: Pyhä lehto

text: Ilmeisesti pyhissä lehdoissa pidettiin vakkajuhlat. Vakkajuhlat olivat pitäjän järjestämät uskonnolliset pidot ja uhrijuhla. Vakkajuhlissa uhrattiin vakallinen uutta ruokaa.


title: Pyhä lehto

text: Pyhät lehdot olivat ympäriltään aidattuja, kuten Inkerissä, tai niiden sisällä oli erityinen aidattu alue "uhriaitaus". Uhriaitaukseen heitettiin uhreja, mutta niihin ei saanut mennä sisään. Pyhissä lehdoissa saattoi myös olla jumalankuvia.


title: Neliönjäännös

text: Matematiikassa luku "q" on neliönjäännös modulo "n", jos on olemassa kokonaisluku "x", jolle


title: Neliönjäännös

text: muutoin lukua "q" sanotaan neliönepäjäännökseksi.


title: Neliönjäännös

text: Toisin sanoen neliönjäännös modulo "n" on luku, jolla on neliöjuuri modulaarisessa aritmetiikassa. Neliönjäännöslause ja Gaussin lemma kertoo hieman lisää neliönjäännösten ja alkulukujen teoriasta. Neliönjäännöksiä käytetään Legendren symbolissa.


title: Neliönjäännös

text: Neliönjäännökset ja -epäjäännökset jakaantuvat kahteen osaan. Toisin sanoen jokaiselle alkuluvulle "n" on olemassa


title: Neliönjäännös

text: neliönjäännöstä ja -epäjäännöstä. Se, kumpaan luokkaan tietty luku kuuluu, on varsin sattumanvaraista.


title: Neliönjäännös

text: Neliönjäännös modulo "n" on sellainen luku, jolla on neliöjuuri modulo n. Tätä käsitettä käytetään paljon klassisessa lukuteoriassa.


title: Neliönjäännös

text: Neliöjuuren etsiminen modulaariaritmetiikassa, yllä olevan yhtälön ratkaiseminen annetuilla "q" ja "n", on vaikea ongelma. Yleisesti yhdistetylle luvulle "n" ongelma tiedetään olevan ekvivalentti "n":n tekijöihinjaon kanssa. Siten, jos toiseen ongelmaan pystytään kehittämään tehokas ratkaisumenetelmä, samalla pystytään toinenkin ongelma ratkaisemaan tehokkaasti. Toisaalta on NP-täydellinen ongelma selvittää se, onko ongelmalla ratkaisua "x


title: Neliönjäännöslause

text: Lukuteoriassa neliönjäännöslause (myös: neliönjäännösten resiprookkilause) yhdistää kahden toisen asteen modulaarisen yhtälön ratkeavuuden. Se myös tarjoaa keinon ratkaista jokainen toisen asteen yhtälö modulaarisessa aritmetiikassa.


title: Neliönjäännöslause

text:
Lauseen otaksuivat Euler ja Legendre ja ensimmäisen todistuksen lauseelle antoi Gauss vuonna 1796, ollessaan vasta 18-vuotias. Gauss kutsui lausetta "kultaiseksi lauseeksi" ja tutki lausetta niin innokkaasti, että löysi sille ainakin seitsemän erilaista todistusta. Lause on innostanut matemaatikkoja, ja sille tunnetaan jo yli 200 erilaista todistusta.
Neliönjäännöslause kuuluu seuraavasti. Olkoon "p" ja "q" kaksi erisuurta paritonta alkulukua. Tällöin "p" ja "q" ovat kongruentteja joko 1:n tai 3:n kanssa modulo 4. Jos vähintään toinen näistä luvuista on kongruentti 1:n kanssa modulo 4, on kongruenssilla


title: Neliönjäännöslause

text: ratkaisu formula_2 jos ja vain jos kongruenssilla


title: Neliönjäännöslause

text: on ratkaisu formula_4. (Ratkaisut ovat yleensä erisuuria.) Toisaalta jos luvut "p" ja "q" ovat molemmat alkulukuja jotka ovat kongruentteja 3:n kanssa modulo 4, on kongruenssilla


title: Neliönjäännöslause

text: ei ole ratkaisua formula_4.


title: Neliönjäännöslause

text: Legendren symbolin avulla saadaan:


title: Neliönjäännöslause

text: Neliönjäännöslause voidaan esittää lyhyesti Legendren symbolin avulla:


title: Neliönjäännöslause

text: Koska formula_11 on parillinen jos joko "p" tai "q" on kongruentti 1 mod 4, ja pariton jos ja vain jos molemmat "p" ja "q" ovat kongruentteja 3 mod 4, formula_12 on 1 jos joko "p" tai "q" on kongruentti 1 mod 4, ja on yhtä suuri kuin –1 jos molemmat "p" ja "q" ovat kongruentteja 3 mod 4.


title: Neliönjäännöslause

text: Neliönjäännöslause voidaan yleistää korkeammille potensseille kuin 2, mutta koska kaksi luvun 1 kuutiojuurista ovat kompleksilukuja, kuutionjäännöslause sisältää välttämättä muitakin kuin rationaalilukuja. Sama pätee kolmosta suuremmillekin potensseille.


title: Neliönjäännöslause

text: Gaussin lemma kertoo neliönjäännösten ominaisuuksista ja Gauss käytti lemmaansa kahdessa neliönjäännöslauseen todistuksessaan.


title: Aristides Quintilianus

text: Aristides Quintilianus (200-luku) oli kreikkalais-roomalainen kirjailija. Häntä pidetään uusplatonilaisena. Hän kirjoitti kolme kirjaa käsittävän tutkielman musiikista, "De musica" ("Musiikista").


title: Aristides Quintilianus

text: Meibomiuksen, jonka kokoelmassa ("Antiq. Musicae Auc. Septem", 52) teos on julkaistu, mukaan se sisältää kaiken antiikin aikaisen tiedon musiikista. Aristides halventaa teoksessa aiempia käsityksiä musiikista, ja antaa sitten systemaattisen esityksen harmoniasta, metriikasta, soittimista, nuotinnuksesta ja akustiikasta, sekä ottaa huomioon myös musiikin taiteen psykologisen, fysiologisen ja kosmologisen aspektin.


title: Bleach (manga)

text:
Bleach on manga- ja animesarja, jonka on luonut Tite Kubo. Animaatiosarjan ja sarjakuvan lisenssin omistaa Yhdysvalloissa VIZ Media. Sarjan animeversio on nähtävillä suomalaisille ilmaiseksi Crunchyroll-sivustolla.
Bleach kertoo Ichigo Kurosakista, 15-vuotiaasta pojasta, joka pystyy näkemään haamuja. Naispuolinen Rukia Kuchiki törmää häneen eräänä päivänä metsästäessään "hollow" 'ksi kutsuttua olentoa. Rukia haavoittui taistellessaan tätä hollow'ta vastaan ja joutuu sen vuoksi luovuttamaan voimansa Ichigolle. Hänen alkuperäinen aikomuksensa oli antaa pojalle vain osa voimistaan – juuri tarpeeksi hollow'n voittamiseen – mutta jostain syystä tämä vie ne kaikki. Tämän seurauksena Rukia ei enää pysty palaamaan kotiinsa Soul Societyyn, vaan hän joutuu jäämään ihmisten maailmaan materiaaliseen korvikekehoon suljettuna, kunnes hänen voimansa ovat palautuneet. Rukian on silti edelleen hoidettava töitään shinigamina, joten hän laittaa Ichigon tuhoamaan holloweja puolestaan ja lähettämään sieluja Soul Societyyn. Sarja alkaa seurata Soul Societyn tapahtumia sitä enemmän, mitä pidemmälle se etenee.


title: Bleach (manga)

text: Shinigamit saapuvat ihmisten maailmaan Soul Societystä, kaikkien kuolleiden lopullisesta tyyssijasta, ja ovat rakentuneet kokonaan henkisestä materiasta. Tämän vuoksi harvat ihmiset kykenevät näkemään heitä heidän ollessaan työtehtävissä ihmisten maailmassa. Näihin työtehtäviin kuuluu sielujen (ns. plus-henkien) lähettäminen Soul Societyyn, minkä lisäksi shinigamit tuhoavat holloweita päästääkseen näiden sielut Soul Societyyn tai helvettiin.


title: Bleach (manga)

text: Näihin tehtäviin shinigamit käyttävät "zanpakutō"-miekkoja ja "kidō"-tekniikoita (demonitaikuus). Näiden kahden voimakkuus riippuu lähinnä niiden käyttäjän "reiatsun" eli henkisen energian voimakkuudesta. Myös zanpakutōn koko on lähes suoraan verrannollinen shinigamin reiatsuun, mikä selittääkin Ichigon jättimäisen lihakirveskatanan sarjan alussa. Voimakkaat shinigamit tosin osaavat kontrolloida zanpakutōnsa kokoa – tämä taito tulee tarpeeseen, sillä ilman sitä kapteeniluokan shinigamit kantaisivat pilvenpiirtäjien kokoisia miekkoja.


title: Bleach (manga)

text: On olemassa myös shinigameja, jotka ovat saaneet hollow-voimat Aizenin "Hollowfikaatio" testeissä, vasten tahtoaan. Hollowfikaation ensimmäiset uhrit olivat Kensei Muguruma ja Mashiro. He menettivät järkensä uusille Hollow -sieluilleen ja hyökkäsivät omiensa kimppuun, levittäen hollowikaation muihin jotka ovat nyt Visoredeja. Kisuke Urahara koitti pelastaa Visoredit, jotka olivat kapteeneja sekä luutnantteja Gotei 13:ssa, oman keksintönsä, Hougyakun avulla. Ensin näytti ettei se onnistunut, ja Kisuke Urahara ja häntä auttanut Tessai joutuivat Keskus 46:den eteen epäiltynä Hollowikaatio tutkimuksista, koska Aizen oli ilmeisesti vihjannut että Uraharan ja Tessain olevan syyllisiä, päästen itse pälkähästä. Urahara ja Tessai todettiin syyllisiksi, ja heidän tuominsa julistamisen jälkeen Yoruichi Shihōin ryntää sisään Keskukseen ja vapauttaa Tessain ja Urahan, jonka jälkeen he lähtevät pakoon. Myöhemmin Uraharan tukikohdassa, johon Yoruichi heidät, sekä Visoredien ruumiit ja "gigait", toi, Urahara vannoo löytävänsä parannuksen Hollowfikaatioon, jossa hän myös onnistuu. Hollowfikaatiota tosin ei voi kokonaan peruuttaa, sillä heidän sieluihinsa liittyi hollow, joka heidän pitää alistaa sisäisessä kamppailussaan hollowia vastaan. Kaikki hollowrikaation uhrit onnistuivat onnekseen tässä, ja he voivat vetää hollow -naamionsa päähänsä, jolloin se lisää heidän kykyjään huomattavasti. Hollowikaation uhreja kutsutaan "visored"eiksi, shinigami-hollow-hybrideiksi. He eivät ole tekemisissä shinigamien tai hollowien kanssa, mutta hautovat kostoa Aizenille kohtalostaan.


title: Bleach (manga)

text: "Visored"eihin kuuluvat:


title: Bleach (manga)

text: - Myös Kurosaki Ichigo kuuluu epävirallisesti Vaizardeihin, koska hänellä on myös hollow sielunsa sisällä, vaikka se onkin eri lailla saatu kuin muilla Vaizardeilla. Ilman Vaizardien apua se olisi ennemmin tai myöhemmin ottanut Ichigon kokonaan valtaansa, mutta onnekseen Ichigo löysi Vaizardit, jotka loppujen lopuksi auttoivat Ichigon alistamaan hollowinsa alaisuuteensa, jolloin myös Ichigo pystyy vetämään hollow -naamion kasvoillensa lisätäkseen hyökkäystensä tehoa.


title: Bleach (manga)

text: Quincyjä voidaan pitää monella tapaa shinigamien arkkivihollisina. Periaatteessa he toimivat saman päämäärän puolesta, sillä molemmat taistelevat holloweja vastaan parhaan taitonsa mukaan. Quincyt eivät kuitenkaan ole kotoisin tuonpuoleisesta, vaan he ovat aivan tavallisia ihmisiä, joilla vain sattuu olemaan suuri määrä henkistä energiaa ja kyky muokata henkistä materiaa. He käyttävät tätä taitoaan luodakseen reiatsunuolia, joilla on kyky tuhota hollow't lopullisesti. Tämä kyky on kuitenkin kaksiteräinen miekka, sillä se horjuttaa maailman tasapainoa. Shinigamit eivät nimittäin tuhoa holloweja lyödessään niitä zanpakutōillaan, vaan lähettävät viattomat henget Soul Societyyn ja syntiset helvettiin. Vastaavasti ne sielut, joiden elämä päättyy Soul Societyssä, syntyvät uudelleen maan päälle. Tämän vuoksi maailmassa on aina sama määrä henkistä materiaa, mikä ylläpitää tasapainoa. Quincyjen kyky poistaa tätä materiaa sen luonnollisesta kiertokulusta. Heitä onkin verrattu reiäksi tiimalasin pohjassa.


title: Bleach (manga)

text: Shinigamit, sielujen tasapainon vartijat, eivät uskoneet voivansa jättää quincyjä eloon, sillä heidän kyvyllään olisi saattanut olla kohtalokkaat seuraukset. Tämä johti shinigamien ja quincyjen väliseen veriseen sotaan 200 vuotta ennen sarjan tapahtumia, minkä seurauksena jälkimmäiset hävitettiin lähes kokonaan. Heitä kuitenkin säästyi muutamia, ja yksi heidän seuraajistaan on Uryū Ishida, "Viimeinen quincy".


title: Bleach (manga)

text: Hollow't ovat vihamielisiä sieluja, jotka elävät Hueco Mundossa, ihmisten maailman ja Soul Societyn väliin jäävässä epämaailmassa, josta ne aika ajoin tunkeutuvat ihmisten pariin syödäkseen heidän sielujaan. Tämän vuoksi myös shinigamit matkaavat maan päälle tuhotakseen hollow't ja lähettääkseen niiden sielut Soul Societyyn. Myös hollow't ovat alun perin olleet kuolleita ihmishenkiä, jotka kuitenkin muuttuivat holloweiksi joko oltuaan liian pitkään kuolleina ihmisten maailmassa tai useimmiten jouduttuaan toisten Hollowien hyökkäyksen kohteeksi. Shinigamit koettavat estää tätä lähettämällä sieluja matkaan ennen muodonmuutosta ja tuhoamalla kaikki kohtaamansa hollow't. Hollow't jotka ovat riistäneet ihmishenkiä ollessaan vielä ihmisiä päätyvät helvettiin, tullessaan shinigamin kukistamaksi.


title: Bleach (manga)

text: Keskeisiä hollow'eja:


title: Bleach (manga)

text:
Menos on voimakas hollow, joka on syntynyt monen tavallisen hollow'n yhteensulautumisesta. Tämän itsenäinen kokonaisuus voi olla kooltaan suunnaton. Soul Society on kehittänyt koulutetun iskuryhmän, joka on omistautunut käsittelemään menoksia. Menos-nimikkeen alla on kolme eri luokkaa: Gillian, Adjuchas ja Vasto Lorde.Arrancarit ovat holloweita, jotka Sōsuke Aizenin ja Hōgyokun voiman avulla saaneet shinigamien ihmismäisen ulkomuodon ja zanpakuton, jonka voimat he vapauttavat kuitenkin eri tavalla kuin shinigamit. Arrancarien Hollow-muoto on piilotettuna zanpakutōn sisällä. Miekka ei muuta muotoaan, vaan arrancar muuttuu omaan hollow-muotoonsa. Kaikilla arrancareilla on mukanaan jäännös entisestä hollow-naamiostaan.Espadoihin kuuluvat:
Brujería (Lumoavien Silmien Sangha).Privaron Espadoihin kuuluvat:
Arrancarien teloitusdivisioona. Ehkäpä ainoat arrancarit, joilla kokonainen hollow-naamio kasvoillaan.


title: Bleach (manga)

text: Espadat voivat valita muita Arrancareita seuralaisikseen. Eniten niitä on Baragganilla. Heidän numeroistaan ei ole selkoa.


title: Bleach (manga)

text: Arrancareita jotka palvovat Espadan jäseniä. Heillä on myös 11-99 numeroinen järjestelmä. Numero 11 on vanhin ja numero 99 nuorin.


title: Bleach (manga)

text: Numeròsiin kuuluvia jäseniä:


title: Bleach (manga)

text: Quincyjen tapaan bountot ovat ihmisiä, joilla on erikoisia kykyjä. He muistuttavat vampyyreja, sillä he syövät hieman Hollowien tapaan kuolleita ihmishenkiä pidentääkseen omaa elinikäänsä. Teoriassa he voisivat elää näin ikuisesti. He voivat kuitenkin imeä myös elävien ihmisten sieluja, minkä harjoittaminen toi heidät törmäyskurssille shinigamien kanssa. Bountojen ja shinigamien välit ovat muutenkin kireät johtuen Soul Societyssä tapahtuneesta tutkijoiden vahingosta, jonka seurauksena bountot syntyivät maan päälle. Bountot syyttävät shinigameja siitä, että he antoivat bountoille elämän, mutta hylkäsivät heidät heti sen jälkeen. Osa bountoista kuoli shinigamien käden kautta ennen kuin heidän luojansa, tiedenainen Ran'Tao, keräsi bountot suojaan. Sen jälkeen ei Ran'Taokaan pystynyt huolehtimaan heistä, ja bountot jäivät yksin etsimään paikkaansa maailmassa.


title: Bleach (manga)

text: Bountot muistuttavat syntyperänsä takia shinigameja monin eri tavoin, mutta ovat vääristyneitä versioita heistä. Zanpakutō-miekkojen sijaan he komentavat eräänlaisia nukkeja, joiden voimat ovat kuitenkin verrannollisia shinigamien aseisiin. Nukeilla ei kuitenkaan tiettävästi ole erilaisia tasoja zanpakutōiden tapaan, ja ne ovat tiukemmin sidoksissa omistajaansa – jos nukke kuolee, omistaja kuolee myös – ainakin siinä tapauksessa, että hän on ylittänyt luonnollisen elinikänsä kyvyillään. Nukeilla on myös kyky puhua ja toimia itsenäisesti, mikä on ratkaiseva ero verrattuna zanpakutoihin, joiden todellinen muoto paljastuu vain edistyneen shinigamin käsissä ja vaatii silloinkin materialisointia. Bountot voivat myös yhdistyä nukkejensa kanssa ja muuttua siten paljon voimakkaammiksi. Nuket aktivoidaan lauseella "Zeige dich, *nuken nimi*", mikä on saksaa ja tarkoittaa "näyttäydy". Bountot voivat parantaa itsensä henkihiukkasilla Soul Societyssä sinne päästessään, sillä koko paikka koostuu niistä.


title: Bleach (manga)

text: Bountoihin kuuluvat:


title: Bleach (manga)

text: Ihmisten maailma Bleachissä on moderni Japani, tarkemmin kaupunki nimeltä Karakura. Tässä maailmassa Ichigo käy koulua, taistelee Holloweita vastaan ja yrittää kumota huhuja, joiden mukaan hän on Rukian poikaystävä. Huomioitavia paikkoja ovat Karakuran lukio, Uraharan kauppa, hautausmaa ja Ichigon ja Orihimen koti.


title: Bleach (manga)

text: Henkien maailma (eli Soul Society), vastaa ihmisten Taivasta. Sen keskellä on suuri kaupunki, jota ympäröivät jättikokoiset muurit. Kaupunki on Seireitei, jossa kaikki shinigamit asuvat. Paikka Seireitein ulkopuolella on nimeltään Rukongai, ja siellä asuvat kaikki ei-shinigamit ja ei-aateliset. Rukongain katunumerot kertovat, miten hyvä tai huono paikka se on. Katunumero 1:ssä on rauhallista, kun taas katunumero 80:ssa on eniten rikollisuutta ja köyhyyttä.


title: Bleach (manga)

text:
Hueco Mundo on ihmisten maailman ja Soul Societyn välissä. Hueco Mundo on hollowien (ja nyttemmin arrancarien) maailma.
Sōsuke Aizen, Gin Ichimaru ja Kaname Tōsen pakenivat tänne julmine suunnitelmineen.


title: Bleach (manga)

text: Helvetistä ei vielä tiedetä juuri mitään. Helvetin portit ilmestyvät, kun shinigami tuhoaa hollow'n, joka on eläessään suorittanut pahoja tekoja, esimerkiksi murhannut ihmisiä ennen muuttumistaan hollow'ksi. Porttien avauduttua hollow joutuu sinne, portti sulkeutuu ja katoaa. Helvetistä aletaan ottaa selvää elokuvassa Bleach: Hell Chapter


title: Bleach (manga)

text: Keskus 46 koostuu 40 viisaasta ja 6 tuomarista ja pitää hallussaan ylintä hallintovaltaa Soul Societyssä. Kaikki shinigamien suuremmat rangaistukset jaetaan täällä, ja jopa kapteeneiden tulee noudattaa päätöksiä.


title: Bleach (manga)

text: Ei enää toiminnassa, sillä Aizen murhasi heidät kaikki.


title: Bleach (manga)

text: Sarjan loppu puolella kun Aizen oli päihitetty näytettiin uusi keskus 46 jossa oli uudet jäsenet. Aizen tuomittiin 20 000 vuodeksi vankilaan.


title: Bleach (manga)

text:
Soul Societyssä on yhteensä 13 divisioonaa tai kaartia (guntai), jotka kulkevat nimellä Gotei 13. Lähes jokaisella divisioonalla on nähtävästi oma osa-alueensa, joihin se on syventynyt muita paremmin: 4. divisioona on painottunut parannustaitoihin, 12. divisioona tutkimustyöhön ja 2. divisioona taistelemaan ilman aseita ja toimimaan Soul Societyn poliisivoimina
Jokaisella divisioonalla on oma kapteeninsa ja luutnanttinsa. Ensimmäisen divisioonan kapteeni on myös muiden kapteenien yläpuolella, Soul Societyn kenraali (commander captain). Zanpakutō (斬魄刀) on sarjassa esiintyvä miekkatyyppi. Termi tarkoittaa "sieluja leikkaavaa miekkaa". Zanpakutō voi näyttää tavalliselta katanalta, mutta on kaukana siitä: sillä on yksilöllisiä, taianomaisia erityisominaisuuksia, oma persoonallisuus ja oma nimi. Zanpakutōn koko näyttää käyttäjän voiman koon, mutta kapteenit pystyvät hallitsemaan miekkansa kokoa.
Miekka on käyttäjänsä henkisen energian, "reiatsun" ruumiillistuma.


title: Bleach (manga)

text: Zanpakutōilla on myös kyky muuttua. Jokaisella miekalla on kolme muotoa. Ensimmäinen on normaali muoto, eikä sen saavuttamiseksi tarvita paljoakaan voimia. Toista muotoa kutsutaan nimellä "shikai" (ensimmäinen vapautus). Sen saavuttamiseksi käyttäjän on tiedettävä miekkansa nimi. Shikai tuo käyttäjälleen uuden voimatason, ja sillä on yleensä myös erikoisominaisuuksia, kuten esimerkiksi kyky myrkyttää tai luoda illuusioita. Kolmas muoto on "bankai" (täysi vapautus). Bankai on zanpakutōn viimeinen taso. Se pitää normaalisti shikai-muodon teeman, mutta on yleensä suurempi ja isompi versio tästä, kuten Byakuya Kuchikin Senbonzakura, jonka miekkojen määrä kasvaa, tai Sajin Komamuran Tenken, joka kutsuu koko samurain pelkän yksittäisen ruumiinosan sijasta, mutta poikkeuksiakin on. Bankai-tason saavuttamiseen tarvitaan yleensä kapteeni tai hyvin voimakas luutnantti. Kapteeniksi päästäkseen shinigamin onkin täytynyt saavuttaa bankai. Bankai kasvattaa käyttäjänsä voimaa jopa viisi-kymmenkertaiseksi. Bankain saavuttamiseksi tarvitaan noin 10 vuoden harjoittelua. Bankain täydellinen käyttö vaatii noin kymmenen vuotta lisää harjoittelua. Laukaistakseen bankain tarvitsee vain kerätä energiaa ja sanoa "bankai" ja miekan bankai-nimi.


title: Vallankumouskalenteri

text: Vallankumouskalenteri eli tasavaltalaiskalenteri () oli käytössä Ranskassa vallankumouksen jälkeen 24. lokakuuta 1793 - 1. tammikuuta 1806.


title: Vallankumouskalenteri

text: Vallankumousajanlasku alkoi takautuvasti 22. syyskuuta 1792, Ranskan tasavallaksi julistamisen päivästä. Näin ollen vuoden ensimmäinen päivä sattui yhteen syyspäiväntasauksen kanssa. Vuodessa oli 12 30-päiväistä kuukautta, joista kukin jakautui tasan kolmeen kymmenpäiväiseen ”viikkoon” eli dekadiin (). Jokaisen dekadin viimeinen päivä, "décadi", oli lepopäivä, joka sellaisena korvasi sunnuntain. Aluksi kuukaudet ilmaistiin vain järjestysnumeroin, mutta sitten niille annettiin vuodenaikoja kuvanneet nimet. Sen sijaan että katolisella kirkolla oli tapana nimetä päivät pyhimysten mukaan, vallankumouskalenterissa päivät oli nimetty työkalujen, kasvien ja eläinten mukaan. Ylimääräiset viisi tai kuusi päivää lisättiin vuoden loppuun ja ne oli nimetty hyveiden mukaan. Ne olivat vapaapäiviä.


title: Vallankumouskalenteri

text: Suunnitelmissa oli myös muuttaa vuorokautta lyhemmät aikayksiköt kymmenjärjestelmän mukaisiksi. Niinpä vuorokausi jaettiin kymmeneen ”tuntiin”, joista kussakin oli sata ”minuuttia”, joista kussakin oli sata ”sekuntia”.


title: Vallankumouskalenteri

text: Kymmenpohjaisesta kellojärjestelmästä luovuttiin nopeasti, koska ihmiset eivät oppineet käyttämään sitä. Koska lepopäiviä oli aiemman joka seitsemännen sijasta vain joka kymmenes, työväestö ei pitänyt kalenterista. Kalenteria yritettiin vuosien vieriessä parannella. Sitä ennen kuitenkin suuri osa kalenterin laatimiseen osallistuneista tiedemiehistä oli mestattu.


title: Vallankumouskalenteri

text: Kirkon vaatimuksesta sunnuntait palautettiin lepopäiviksi vuonna 1802. Napoleon poisti vallankumouskalenterin käytöstä vuonna 1806, ja Ranskassa palattiin gregoriaaniseen kalenteriin. Vallankumouskalenteria käytti lyhytaikaisesti vielä Pariisin kommuuni vuonna 1871.


title: Vallankumouskalenteri

text: Joihinkin Ranskan vallankumoushistorian kuuluisiin tapahtumiin viitataan edelleen vallankumouskalenterin mukaisilla päivämäärillä. Kuuluisia ovat esimerkiksi nimellä Thermidor-käänne tunnettu Maximilien Robespierren syrjäyttäminen 27. heinäkuuta 1794 (9. Thermidor-kuuta vuonna II) sekä Napoleon Bonaparten valtaan nostanut Brumairekuun 18. päivän vallankaappaus 9.–10. marraskuuta 1799 (18.–19. Brumaire-kuuta vuonna VIII). ”Thermidor” ja ”Brumairekuun 18.” ovat sittemmin muodostuneet käsitteiksi, joilla on viitattu myös muiden vallankumousten vastaaviin käännekohtiin.


title: Vallankumouskalenteri

text: Vallankumouskalenterin vuosi alkoi syyspäiväntasauksena ja siinä oli 12 kuukautta, joista kullakin oli 30 päivää. Nimien päätteet on ryhmitelty vuodenajan mukaan ja etuliitteet on muodostettu joko ranskan, latinan tai kreikan pohjalta.


title: Vallankumouskalenteri

text: Kuukaudessa oli kolme viikkoa, jossa kussakin oli 10 päivää. Nimet olivat latinan järjestysnumeroiden pohjalta muodostettuja:


title: Levonen

text: Levonen on suomalainen sukunimi, joka on muun muassa seuraavilla henkilöillä:


title: Islamilainen kalenteri

text: Islamilainen kalenteri eli Hidžri-kalenteri (hijra-kalenteri) on käytössä lähinnä islamilaisissa maissa. Sitä käyttävät myös muslimit ympäri maailmaa katsoessaan uskonnollisten juhlien päiviä. Islamilainen kalenteri on puhdas kuukalenteri, jossa vuodessa on 12 kuukautta ja noin 354 päivää. Koska kuuvuosi on noin 11 päivää lyhyempi kuin aurinkovuosi, juhlat siirtyvät tavallisesti aurinkokalenterien, kuten gregoriaanisen kalenterin, suhteen noin 11 päivää vuodessa. Noin 33 vuodessa kalenterikuukaudet kiertävätkin kaikkien vuodenaikojen ympäri. Islamilainen ajanlasku alkaa Hidžrasta, eli Muhammadin paosta Mekasta Medinaan. Juliaanisen kalenterin mukaan tämä tapahtui 16. heinäkuuta 622.


title: Islamilainen kalenteri

text: Islamilaisen kalenterin kuukausissa on joko 29 tai 30 päivää. Perinteisesti kuukauden työntekijän ensimmäinen päivä on ollut se, jolloin uudenkuun sirpin voi nähdä ensimmäistä kertaa. Tämä on varsinkin aikaisemmin määritelty joka kerta erikseen tehtyjen havaintojen avulla. Uskonnollisten juhlien ajankohdat pyritään määrittämään sen mukaan, milloin uusikuu on ensimmäisen kerran näkynyt Mekassa. Nykyisin käytetään myös järjestelmää, jossa kuukausien pituudet määräytyvät ennalta laskettujen sääntöjen mukaan. Tällöin kuukaudessa on vuorotellen 29 ja 30 päivää, paitsi 11 kertaa 30 vuoden jaksossa lisätään vuoden viimeiseen kuukauteen lisäpäivä. Näillä säännöillä kuukauden vaihde pysyy varsin tarkoin kuun vaiheiden tahdissa.


title: Islamilainen kalenteri

text:
Viikot ovat seitsenpäiväisiä. Päivä alkaa edellisen päivän auringonlaskusta. Perjantai on erityinen rukoukselle omistettu päivä, mutta ei varsinainen lepopäivä.
Sunnuntai (al-áhad) on viikon ensimmäinen päivä


title: Pitäjänmäen rautatieasema

text:
Pitäjänmäen rautatieasema (, ) on rautatieasema Helsingissä. Se sijaitsee Valimon ja Mäkkylän asemien välissä. Helsingin päärautatieasemalta sinne on matkaa noin 8 kilometriä. Asemarakennus sijaitsee radan pohjoispuolella ja valmistui 1904, ja sitä laajennettiin 1911. Sen on suunnitellut Bruno Granholm. Lipunmyynti asemalla lopetettiin 1988. Tämän jälkeen rakennuksessa on toiminut muita yrityksiä kuten nykyisin Petfilms Oy.
Pitäjänmäessä rautatien tavaraliikenne oli ennen erittäin vilkasta, mutta se hiipui VR:n lopettaessa pienten asemien tavarapalvelut Pitäjänmäessä (1988), Malmilla (1976) ja Herttoniemessä (1992) ja siirsi niiden toiminnan Pasilaan.


title: Pitäjänmäen rautatieasema

text: Pitäjänmäen asema sijaitsee rataosalla Pasila–Karjaa, joka avattiin 1902 ja säännöllinen liikenne alkoi 1. syyskuuta 1903. Pitäjänmäen asema-alue rakennuksineen sisältyy museoviraston suojeltaviksi ehdotettujen asema-alueiden joukkoon, ja on sittemmin suojeltu ratavartijan tupaa lukuun ottamatta. Asema-alueeseen sisältyy nykyisellään neljä varsinaista rakennusta piharakennuksineen sekä puisto. Asuinrakennuksia on kolme: ratavartijan tupa, asemapäällikön talo sekä useamman asunnon rautatiehenkilökunnan talo. Radan toisella puolella sijaitseva entinen tavara-asema (ei suojeltu) valmistui 1970. Tavara-aseman lopettamisen jälkeen rakennus on ollut muussa käytössä, nyt Teknos Oy:n varastona.


title: Pitäjänmäen rautatieasema

text: Asema-alueen ympäristö mullistui huomattavasti Helsinki–Leppävaara-kaupunkiradan valmistuessa 2001, lisäraiteiden lisäksi saatiin uusi asemalaituri sekä kevyen liikenteen silta. Samalla kuitenkin vanha, raiteiden pohjoispuolella sijaitseva asemarakennus jäi lopullisesti syrjään matkustajien kulkureiteistä, sillä sitä lähinnä sijaitsevat, pohjoisimmat raiteet on nyt varattu pysähtymättä ohi kulkeville junille, kun taas Pitäjänmäellä pysähtyvät paikallisjunat pysähtyvät kahdella eteläisimmällä raiteella. Kirkkonummen suuntaan liikennöidään raiteelta 4 ja Helsinkiin raiteelta 3. Tulevan Kehäradan vuoksi liikenne kaupunkiradan raiteilla muutettiin syksyllä 2013 oikeanpuoleisesta vasemmanpuoleiseksi.


title: Magnus Maximus

text: Magnus Maximus (n. 335 – 28. elokuuta 388) oli roomalainen sotilas, jonka armeija julisti keisariksi vuonna 383. Hän hallitsi kuolemaansa asti vuonna 388.


title: Magnus Maximus

text: Maximus oli keltti ja oli kotoisin Espanjasta. Hän palveli Rooman armeijassa Gallian "magister militumina" Theodosius vanhemman alaisena. Hän oli luultavasti Theodosiuksen mukana sotimassa Britanniassa ja Raetiassa. Maximus oli varmasti Theodosiuksen palveluksessa kun tämä lähetettiin Afrikkaan kukistamaan maureja jotka kapinoivat vuonna 373. Myöhemmin Maximus palveli Tonavalla "duxina" vuonna 376. Vuonna 380 hänet ylennettiin ja hänestä tuli Britannian "comes". Vuonna 381 hän torjui piktien ja skottien hyökkäykset. Vuonna 383 hänen joukkonsa julistivat hänet keisariksi.


title: Magnus Maximus

text: Maximus hyökkäsi Galliaan, jossa hän kukisti Länsi-Rooman keisari Gratianuksen. Gratianus pakeni, mutta Maximuksen joukot saivat hänet kiinni ja tappoivat hänet Lyonissa 25. elokuuta 383. Tämän jälkeen Maximus teki Trieristä pääkaupunkinsa ja lähetti lähettiläitä Theodosius I:n ja Valentinianus II:n luokse. Maximuksella oli aikomus hyökätä Italiaan, mutta Valentinianuksen kenraali Bauto ehti tehdä ennakoivan hyökkäyksen. Tämän ansiosta Bauton armeija ehti tukkia Alppien solat. Samalla myös Theodosius I saapui länteen armeijansa kanssa. Lopulta Maximus ja keisarit sopivat, että Maximus tunnustettaisiin lännen augustukseksi, siitä hyvästä että jättäisi Valentinianuksen valtaan. Mutta vuonna 384 Maximus nimitti nuoren poikansa Victorin kanssahallitsijakseen ja eikä enää tunnustanut Valentinianusta.


title: Magnus Maximus

text: Maximus hallitsi Galliaa, Britanniaa, Espanjaa ja Afrikkaa ja oli suosittu keisari. Hän oli harras kristitty ja vainosi Espanjan harhaoppisia. Tästä hän sai paavi Siriciuksen vihat niskoilleen.


title: Magnus Maximus

text: Vuonna 387 Maximus hyökkäsi Italiaan ja Valentinianus pakeni Theodosiuksen luokse. Theodosius kukisti Maximuksen vuonna 388 käydyssä taistelussa. Maximus vangittiin ja hänet teloitettiin 28. elokuuta.


title: Neuvostokalenteri

text: Neuvostoliittolainen vallankumouskalenteri () oli käytössä Neuvostoliitossa 1929–1940. Sen erikoisuus oli viisipäiväinen, myöhemmin kuusipäiväinen työviikko. Venäjän vallankumouksen jälkeen Lenin vaihtoi Venäjällä käytetyn juliaanisen kalenterin gregoriaaniseksi. Vuonna 1929 kalenteria ”järkeistettiin” osittain Ranskassa käytössä olleen vallankumouskalenterin mukaiseksi.


title: Neuvostokalenteri

text: Vuosi jakaantui 12 kuukauteen, joissa kussakin oli 30 päivää. Ylimääräiset päivät olivat lomapäiviä ja ne oli siroteltu ympäri vuotta. Uskontoon perustuvan seitsenpäiväisen viikon tilalle otettiin viisipäiväinen työviikko, eli kukin kuukausi koostui kuudesta viisipäiväisestä viikosta. Työläiset jaettiin viiteen ryhmään, joista kullakin oli vapaapäivänään yksi viikon päivistä. Tarkoitus oli lisätä työtehoa, kun tehtaiden ei tarvinnut koskaan seisoa. Nimien sijasta päivillä oli värit.


title: Neuvostokalenteri

text: Tämä kalenteri koski työntekoa. Gregoriaaninen kalenteri säilyi käytössä siten, että esimerkiksi sanomalehti Pravda käytti sitä. Helmikuun 30. päivän Pravdaa ei siis ole olemassa. Vaikka työläisillä oli uudessa järjestelmässä enemmän vapaapäiviä, se haittasi yhteisöllistä elämää ja perhe-elämää ja siitä tuli siksi hyvin epäsuosittu. Tuotanto ei myöskään tehostunut merkittävästi uuden järjestelmän takia. Jo vuonna 1931 gregoriaanisen kalenterin kuukausirytmi palautettiin. Työviikko muutettiin kuusipäiväiseksi ja kytkettiin kuukaudenpäivään niin, että joka kuukauden 6., 12., 18., 24. ja 30. päivät olivat vapaita. 31. päivä saattoi olla vapaa tai sitten ei. Käytännössä ihmiset pitivät usein vapaata sekä sunnuntain että uuden vapaapäivän, ja lopulta kalenterikokeilusta luovuttiin.


title: Laihialaisvitsi

text: Laihialaisvitsit perustuvat stereotypiaan laihialaisten ylenpalttisesta säästeliäisyydestä tai suoranaisesta saituudesta. Laihia on vakiintunut Suomen kansanperinteessä alueeksi, jonka asukkaita pidetään saituuden perikuvina.


title: Laihialaisvitsi

text: Aihe on kansainvälinen ja useilla kansoilla on vastaavaa huumoria, joka kohdistuu kussakin maassa jonkin tietyn alueen asukkaisiin. Maailmanlaajuisesti tunnetuimpia lienevät skotlantilaisten itaruutta pilkkaavat skottivitsit. Näistä monia on soveltaen käännetty suomeksi laihialaisvitseiksi.


title: Å (Moskenes)

text: Å on kylä Norjassa Moskenesin kunnassa Lofooteilla. Se sijaitsee Moskenesøyan saarella lähes Lofoottien länsipäässä. Ruotsin Luulajaan johtava eurooppatie E10 päättyy Ån kylään.


title: Å (Moskenes)

text: Å on yksi Lofoottien kalastajakylistä. Siellä sijaitsevat Lofoottien kapakalamuseo ("Lofoten Tørrfiskmuseum") ja Norjan kalastuskylämuseo ("Norsk Fiskeværsmuseum").


title: Roomalainen kalenteri

text: Roomalainen kalenteri muuttui useita kertoja Rooman perustamisen ja Länsi-Rooman tuhon välillä.


title: Roomalainen kalenteri

text: Ennen juliaanista kalenteria Roomassa käytettiin varhaisesta historiasta periytyvää kymmenkuukautista kalenteria. Vuosi alkoi maaliskuussa kevätpäiväntasauksena ja päättyi syksyllä. Talvi ei varsinaisesti kuulunut vuoteen. Vuodessa oli 304 päivää ja kuukausien pituudet vaihtelivat 20 päivästä 35 päivään tai jopa yli. Kuukaudet oli aluksi nimetty järjestysnumeroilla, mutta sitten niitä alettiin omistaa jumalille.


title: Roomalainen kalenteri

text: Ensimmäinen kuukausi omistettiin Marsille, koska sotilaallinen toiminta alkoi talven mentyä. Toinen kuukausi omistettiin Venukselle, mutta se sai nimensä luonnon heräämisestä. Kolmas kuukausi omistettiin kasvun jumalatterelle Maialle ja neljäs Juppiterin vaimolle Junolle. Loppujen nimet jäivät toistaiseksi järjestysnumeroiksi.Toisen kuninkaan Numa Pompiliuksen mukaan nimetty kalenteri oli 12-kuukautinen, ja kuukausien pituudet vaihtelivat 29 ja 31 päivän välillä, ja vuosi piteni kattamaan miltei koko todellisen vuoden. Kalenterissa oli 354-355 päivää. Vanhan kalenterin perään lisättiin kaksi kuukautta:Julius Caesar järjesteli kalenteria merkittävästi ja nimesi Quintiliksen uudelleen itsensä mukaan "Julius". Aikaisemmasta kuukalenterista siirryttiin aurinkokalenteriin. Kalenterikuukaudet erotettiin kuunvaiheista, ja samalla kuukaudet saivat ne pituudet, jotka niillä vielä nykyisessäkin ajanlaskussamme on. Lisäksi vuodenvaihde siirtyi maaliskuun alusta tammikuun alkuun.


title: Roomalainen kalenteri

text: Julius Caesar käytti egyptiläisen oppineen Sosigeneen tietoja kalenterin uudistamiseksi. Kalenterista tuli täysin riippumaton kuunkierrosta. Caesar poisti kalenterista ylimääräiset ajanjaksot ja määräsi vuoden pituudeksi 365,25 vuorokautta. Joka neljäs vuosi oli karkauspäivä ja 366 päivää vuodessa. Ensimmäinen kuukausi oli tammikuu eikä maaliskuu kuten ennen. Kun Caesarin kalenteria ryhdyttiin toteuttamaan vuonna 46 eaa. todettiin, että edellisen virheellisen kalenterin myötä kevään tulo oli siirtynyt maaliskuusta toukokuunkin yli. Jotta vuodenajat olisivat täsmänneet kalenterin kanssa, oli ensimmäistä vuotta (46 eaa.) pidennettävä jopa 445 päivään.


title: Roomalainen kalenteri

text: Augustus katsoi olevansa Juliuksen arvoinen ja nimesi Sextiliksen itsensä mukaan "Augustus". Muuten kalenteri pysyi kaikkialla Euroopassa vielä Rooman valtakunnan hajottuakin samankaltaisena aina gregoriaaniseen kalenteriin asti, paitsi että tällä välin kristinuskon vakiinnuttua oli otettu käyttöön Kristuksen syntymästä lasketut vuosiluvut.


title: Roomalainen kalenteri

text: Roomalaiset kuukausien nimetkin ovat vielä nykyisin käytössä vain vähän muuntuneina useimmissa Euroopan kielissä, eivät kuitenkaan suomessa.


title: Roomalainen kalenteri

text: Kuukaudessa oli kolme nimettyä päivää, jotka vaikuttivat uskonnolliseen ja sosiaaliseen elämään. Nämä olivat


title: Roomalainen kalenteri

text: Juliaanisen kalenterin käyttöönotto erotti kalenterikuukaudet kuun vaiheista. Tämän jälkeen kalendae, nonae ja idus jäivät pelkiksi nimityksiksi tietyille kuukauden päiville.


title: Roomalainen kalenteri

text: Kuukauden päivistä ei yleensä käytetty juoksevia järjestysnumeroita, vaan ne ilmaistiin sen mukaan, kuinka monta päivää vielä oli jäljellä seuraavaan "Kalendae"-, "Nonae"- tai "Idus" -päivään. Niinpä esimerkiksi 10. syyskuuta oli 4. päivä ennen syyskuun idusta. Tällöin otettiin huomioon sekä kyseinen päivä että se nimetty päivä, josta käsin aikaväli laskettiin.


title: Roomalainen kalenteri

text: Päiväystä ilmaistiin latinaksi ablatiivilla tai prepositiorakenteella riippuen siitä oliko kyseessä merkkipäivä vai jokin sitä edeltävä:


title: Roomalainen kalenteri

text: Tämä päivämäärien merkitsemistapaa käytettiin Euroopassa yleisesti 1000-luvulle saakka, jonkin verran vielä 1500-luvullakin.


title: Roomalainen kalenteri

text: Alkujaan Roomassa ei tunnettu viikkoja ja viikonpäiviä; itämailla niitä sen sijaan on käytetty ikivanhoista ajoista. Kun ne sittemmin tulivat Roomassakin käyttöön, ne saivat itämaisten esikuvien mukaisesti taivaankappaleiden nimet. Koska roomalaiset käyttivät planeetoista jumaliensa nimiä, joita niistä edelleenkin käytetään, tulivat viikonpäivienkin nimet samalla myös jumalien mukaisiksi:


title: Roomalainen kalenteri

text: Useimmat näistä latinalaisista nimistä ovat muuntuneessa muodossa edelleen käytössä muun muassa ranskassa ja italiassa. Myös englannissa viikonpäivän nimi "Saturday" (lauantai) johtuu Saturnuksesta, jota paitsi sunnuntain ja maanantain nimet ("Sunday" ja "Monday") samoin kuin niiden vastineet monissa muissakin kielissä ovat suoria käännöksiä latinasta.


title: Roomalainen kalenteri

text: Rooman tasavallan aikaan vuosia ei numeroitu, vaan ne nimettiin hallinneiden konsulien mukaan. Tasavallan myöhäisvaiheessa oppineet alkoivat numeroida vuosia Rooman myyttisestä perustamisesta alkaen ("ab urbe condita"). Heidän laskelmiensa mukaan Rooma oli perustettu 21. huhtikuuta vuonna 753 eaa., kun Romulus ja Remus perustivat uuden kaupungin paikalle, josta heidät kasvattanut naarassusi löysi heidät. Tämän mukaisesti esimerkiksi vuosi 1 eaa. oli roomalaisille vuosi 753 "ab urbe condita" ja vuosi 1 jaa. vuosi 754, sillä tuohon aikaan vuosi vaihtui jo nykyisinkin noudatetun käytännön mukaisesti tammikuun alussa.


title: Kristillinen ajanlasku

text: Kristillinen ajanlasku tarkoittaa ajanlaskua, jossa vuosiluvut lasketaan Kristuksen oletetusta syntymävuodesta. Tätä vuosilukujen järjestelmää on käytetty sekä juliaanisen että nykyisen gregoriaanisen kalenterin yhteydessä.


title: Kristillinen ajanlasku

text: Kristuksen syntymästä luetut vuosiluvut otti käyttöön Dionysius Exiguus 500-luvulla, mutta se syrjäytti muut vuosilukujärjestelmät vasta vähitellen vuosisatojen kuluessa. Sitä ennen oli juliaanisessa kalenterissa käytetty useita eri alkukohtia vuosilukujen laskemiselle, roomalaisaikana tavallisimmin Rooman oletettua perustamisvuotta 753 eaa. Vuonna 525 Dionysius Exiguus kirjoitti, että on väärin laskea vuodet kristittyjen vainoojan, keisari Diocletianuksen hallituskauden mukaan, mikä oli siihen saakka ollut käytäntönä. Dionysius laski, että Jeesus oli syntynyt vuonna 754 Rooman perustamisesta ("Ab urbe condita"). Hän luultavasti erehtyi arvioidessaan ajan, sillä Jeesus olisi hänen arvionsa mukaan syntynyt aikana jolloin Herodes oli jo kuollut.


title: Il Capitano

text: Il Capitano ("kapteeni") on yksi 1500-luvulla Italiassa syntyneen improvisaatioteatterin eli commedia dell'arten tyyppihahmoista. Il Capitano (myöhemmin espanjalais- ja ranskalaispiirteisempi "Matamore") on vanha, ehkä eläkkeelle jäänyt upseeri tai amiraali, joka on itsetietoinen ja pöyhkeilee, mutta paljastuu lopulta pelkuriksi. Il Capitanon rooli on keskeinen monessa näytelmässä. Muihin samantyylisiin hahmoihin kuuluu muiden muassa "Scaramuccia".


title: Il Capitano

text: Il Capitano on mahtipontinen "kukko", joka yrittää tehdä vaikutuksen naisiin ja liioittelee erityisesti seikkailujaan. Hän on kuitenkin saanut ansionsa muiden tekemisistä. Hän jylisee puheessaan italian ja espanjan sekoitusta. Il Capitanon univormu on muuttunut aikakausien mukaan, eikä muutenkaan näytä aina samalta, mutta leuassa on parta ja nenä on pitkä, jopa fallinen. Isot saappaat, miekka, sulka jonkinlaisessa hatussa (aluksi oli kypärä), ja nahkaremmit kuuluvat varustukseen. Monessa näytelmässä Pantalone haluaa naittaa tyttärensä Il Capitanolle. Parodisessa sotilaassa on protestiaineksiakin, vaikkei se olekaan pääasia. Il Capitanoista monet ovat olleet myös usein taitavia miimikoita ja akrobaatteja. Kuuluisa Scaramouchen näyttelijä Tiberio Fiorelli pystyi kertomusten mukaan naurattamaan yleisöä yhtämittaisesti puolikin tuntia näyttelemällä pelästynyttä.


title: Freakdance Records

text: Freakdance Records on suomalainen, Espoossa päämajaansa pitävä pieni levy-yhtiö, joka on perustettu vuonna 2002 paikallisten konemuusikoiden kollektiivina. Levymerkin linja sisältää lähinnä elektronista tanssimusiikkia. Levymerkkiä hallinnoivat tätä nykyä Jere Häkkinen (alias Luomuhappo) sekä Max Laine (Egosentrifug, Huopatossu Mononen, Tekniset jne).


title: Freakdance Records

text: Keväällä 2007 hongkongilainen Faerie Dragon -levymerkki julkaisi maailmanlaajuisesti lisensoidut digipak-uusintapainokset Puoskarin "The Audio Hustler" ja Luomuhapon "Pog-o-Matic Pogómen 3000000"-albumeista.


title: Koper

text: Koper () on rannikko- ja satamakaupunki Sloveniassa Adrianmeren rannikolla. Koperin kunnassa on 51 428 asukasta (vuonna 2008) ja keskustaajamassa 24 568 asukasta. Koperin kunta on kaksikielinen (slovenia ja italia).


title: Koper

text: Koper tunnettiin antiikin Kreikan kukoistuksen aikaan nimellä "Aegida", ja myöhemmin latinankielisillä nimillä "Capris", "Caprea", "Capre" tai "Caprista", joista myös sloveniankielinen nimi on peräisin. Vuonna 568 läheisen "Tergestumin" kaupungin (moderni Trieste) roomalaiset asukkaat pakenivat Koperiin langobardien hyökkäyksen vuoksi. Bysantin keisarin Justinianus II kunniaksi kaupunki nimettiin "Justinopoliksi". Myöhemmin Koperia hallitsivat sekä langobardit että frankit.


title: Koper

text: Koperin ja Venetsian välistä kauppaa on rekisteröity vuodesta 932 lähtien. Venetsian ja Saksan (Pyhä saksalais-roomalainen keisarikunta) välisessä sodassa kaupunki oli Saksan puolella, minkä johdosta valtakunnan keisari myönsi sille kaupunkioikeudet vuonna 1035. 1278 Koper liittyi Venetsian tasavaltaan.


title: Koper

text: Koperissa on 700-luvulta, ehkä jopa 500-luvulta lähtien ollut piispanistuin, joka 1828 liitettiin Triesteen.


title: Koper

text: Itävalta-Unkarin aikaan Koper kuului Adrianmeren rannikon lääniin. Ensimmäisen maailmansodan jälkeen kaupunki liitettiin Italiaan, ja toisen maailmansodan jälkeen Titon Jugoslaviaan (1954). Slovenian itsenäistyttyä 1991 kaupungista tuli maan ainoa kauppasatama.


title: Samantha Fox

text: Samantha Karen Fox (s. 15. huhtikuuta 1966 Mile End, Lontoo) on erityisesti 1980-luvulla suosiossa ollut englantilainen malli, poptähti ja seksisymboli. Hänen läpimurtokappaleensa musiikkimaailmassa oli "Touch Me (I Want Your Body)", joka oli suosittu myös Suomessa. Alun perin hän nousi Isossa-Britanniassa kuuluisuuteen The Sun -iltapäivälehden yläosattomana niin sanottuna kolmossivun tyttönä.


title: Samantha Fox

text: Samantha Foxin esittämä musiikki koostui pääasiassa valtavirtapopista ja tanssi- ja diskomusiikista. Brittiläiset DJ:t tekivät muutamista hänen kappaleistaan klubikäyttöön omalaatuisia remixejä, ja tanssilattioilla Samantha Foxin musiikki olikin suosittua. Hänen pienempiin menestyksiinsä kuuluivat muiden muassa "Love House" ja "Hold on Tight".


title: Samantha Fox

text: Samantha Foxia verrattiin usein italialaiseen Sabrinaan, joka myös herätti huomiota avoimella seksikkyydellään ja paljastavilla vaatteillaan. Musiikki- ja juorulehdet usein leimasivatkin nämä laulajat toistensa kilpailijoiksi. Kummatkin "povikuningattaret" vierailivat monta kertaa Suomessa esiintymässä juhannusjuhlissa.


title: Samantha Fox

text: Vuonna 1995 Fox osallistui Ison-Britannian euroviisukarsintoihin Sox-yhtyeen laulajana kappaleella "Go for the Heart", joka kuitenkin jäi esikarsinnassa neljänneksi. Vuonna 2003 hän kertoi olevansa lesbo ja elävänsä parisuhteessa naispuolisen managerinsa kanssa. Elokuussa 2004 hän esiintyi ruotsalaisen Günther-artistin videolla "Touch Me" (versio Foxin omasta kappaleesta). Marraskuussa 2005 Foxin uusin albumi "Angel with an Attitude" julkaistiin Kanadassa. Kesäkuussa 2006 Samantha Fox esiintyi Oulussa Lippo Summer Partyssä sekä Torniossa Umpitunnelissa. Kuopion viinijuhlilla hän esiintyi 9. heinäkuuta 2010. Hän esiintyi Saimaa open air tapahtumassa Lappeenrannassa 23. heinäkuuta 2011. Seuraavan kerran Samantha Fox nähtiin Suomessa Saaristo Open -festivaaleilla kesällä 2012. Marraskuussa 2012 Samantha Fox esiintyi kahtena iltana Porissa.


title: Samantha Fox

text: Edesmenneen John Patrick Foxin ja Carole Ann Wilkenin vanhin tytär Samantha Karen Fox syntyi Lontoossa. Hänellä on sisko, Vanessa, joka on kuusi vuotta nuorempi, sekä sisarpuoli, Frederica, hänen isänsä toisesta avioliitosta. Fox paljasti vuonna 2017 julkaistussa kirjassaan "Forever, tomorrow" joutuneensa nuorena perheväkivallan uhriksi, kun hänen isänsä pahoinpiteli häntä.


title: Samantha Fox

text: Foxin pitkäaikainen elämänkumppani oli, myös hänen managerinaan vuodesta 1999 toiminut, Myra Stratton, joka menehtyi syöpään vuonna 2015. Fox seurustelee norjalaisen Linda Olsenin kanssa.


title: Valtionyhtiö

text: Valtionyhtiö on joko osakeyhtiö (oy) tai julkinen osakeyhtiö (oyj), jossa valtiolla on määräysvalta. Valtio on yhtiössä enemmistöomistaja, toisin sanoen sen osuus on yli puolet osakkeiden yhteenlasketusta äänimäärästä.


title: Valtionyhtiö

text: Osakkuusyhtiö ei ole valtionyhtiö, vaan osakeyhtiö, jossa valtiolla on alle puolet äänivallasta. Valtio käyttää näissä yhtiöissä vain osakeomistuksensa mukaista osakasvaltaa.


title: Valtionyhtiö

text: Suomessa valtionyhtiöiden omistajaohjaus on keskitetty Valtioneuvoston kansliaan. Omistajapolitiikassa yhtiöt on jaettu kolmeen kategoriaan: erityistehtäviä hoitaviin yhtiöihin, strategisiin yhtiöihin ja yhtiöihin, joissa on vain finanssitavoite.


title: Valtionyhtiö

text: 1930-luvulla Ranska kansallisti koko Ranskan lentokoneteollisuuden. Muillakin aloilla (esimerkiksi EDF sähköntuotannossa ja jakelussa ja EADS-konserni ilmailussa) Ranskan valtionomistus on edelleen hyvin merkittävä.


title: Valtionyhtiö

text: Yhdysvalloissa on lukuisia liittovaltion omistamia valtionyhtiöitä, kuten esimerkiksi Amtrak. Myös monilla osavaltioilla on valtionyhtiöitä, kuten esimerkiksi North Dakota Mill and Elevator ja South Dakota Public Broadcasting. Esimerkiksi Intelsat-satelliittitietoliikenneyhtiö oli Yhdysvaltain liittovaltion ja muutaman avaruustekniikkayhtiön yhteisesti omistama. Sitä kautta Yhdysvallat sai alalla 10–15 vuodeksi globaalin monopolin.


title: Valtionyhtiö

text: Kiinan kansantasavallassa monet valtionyhtiöt ovat maan puolustusministeriön alaisuudessa, minkä vuoksi sekin osa yrityksistä, joka ei valmista puolustusvälineitä, mielletään lännessä sotateollisuudeksi. Kiinassa suurin osa eri alojen yrityksistä on sekä yksityisten sijoittajien että valtion yhteisomistuksessa. Markkina-arvoltaan olivat vuonna 2015 rahoitus- ja energia-alan yritykset. Niiden määräävä osake-enemmistö on valtion hallussa. Valtionyhtiöitä ja osakkuusyhtiöitä hallinnoi Valtioneuvoston valtion omaisuuden valvonta- ja hallintokomissio (SASAC).


title: Valtionyhtiö

text: Yritysjuridiikan professori Petri Kuoppamäen mukaan valtion hallussa kannattaa pitää yritykset, joissa on strateginen intressi, kuten Caruna entinen Fortumin sähkönsiirtoverkkoyhtiö. Kun sähkönsiirtomonopoli Caruna myytiin pääomasijoittajilleille hinnat nousivat voimakaasti.


title: Valtionyhtiö

text: Ensimmäinen suomalainen valtionyhtiö, ainakin itsenäisyyden aikana, oli W. Gutzeit & Co, joka oli konkurssin partaalla, kun valtio osti sen norjalaisomistajilta vuonna 1918. Yhtiö jatkaa edelleen Stora Enso -nimisenä. 1920-luvulla valtio alkoi systemaattisesti laajentaa Suomen teollisuuden osaamispohjaa perustamalla Valtion rikkihappo- ja superfosfaattitehtaat, Outokumpu Oy:n sekä Imatran voimalaitoksen.


title: Valtionyhtiö

text: Toisen maailmansodan jälkeen muun muassa valtion tykkitehdas ja lentokonetehdas muunnettiin sotakorvaustuotantoon. Yhtiöt olivat jo entuudestaan valtion täysin omistamia, mutta Valmetin synty teki niistä pääosin siviilituotteita valmistavia yhtiöitä. Samaan aikaan syntyivät Typpi Oy lannoitushuollon varmistamiseksi sekä Kemijoki Oy Pohjois-Suomen jokien valjastamiseksi sähköntuotantoon. Pohjolan liikenne perustettiin hoitamaan tilapäisesti kuljetuksia Petsamon Jäämeren sataman ja muun valtakunnan välillä, ennen kuin rautatie rakennettaisiin. Viimeiset suuret valtionyhtiöt olivat 1950-luvulla perustettu Neste Oy ja Rautaruukki vuonna 1960.


title: Valtionyhtiö

text: 1980-luvulta lähtien on monet valtion laitokset ja liikelaitokset yhtiöitetty. Osa yhtiöistä on sittemmin yksityistetty. Tyypillinen kehitys on ollut varsinkin liikenneministeriön hallinnonalan budjettisidonnaisista liikelaitoksista, myös "virastolaitoksiksi" kutsutuista organisaatioista omaa taloudenpitoa hoitavien niin sanottujen uusimuotoisten liikelaitosten kautta osakeyhtiömuotoon. Esimerkkeinä Valtionrautatiet, jonka liiketoimintaa jatkaa nykyään VR-Yhtymä, ja Posti- ja telelaitos, jonka perillisiä ovat Posti Group -konserni ja TeliaSonera Finland. Tuorein esimerkki on Tielaitoksesta eriytetty Tieliikelaitos, josta tuli Destia Oy vuoden 2008 alussa. Yksi harvoista jäljellä olevista tällaisista valtion laitoksista on Kansaneläkelaitos.


title: Valtionyhtiö

text: Valtionyhtiöiden yksityistäminen Suomessa on kirjattu valtion omistajapolitiikkaan, jossa osa valtionyhtiöistä määritellään kokonaan valtion omistamiksi, osa valtioenemmistöisiksi yhtiöiksi ja loput finanssisijoituksiksi, jotka voidaan myydä pois. Se, miten finanssisijoituksiksi luokiteltaviin yrityksiin on suhtauduttava, on aiheuttanut keskustelua Suomessa corporate governancesta eli siitä, voiko valtio vaikuttaa yhtiökokouksen ohi tilikaudella päätöksentekoon suoraan siten, että sen on katsottava vähentävän omistaja-arvoa ja loukkaamalla muiden osakkeenomistajien, yleensä vähemmistöosakkaiden oikeuksia. Keskustelua ovat herättäneet muun muassa Soneran suorittama Saksan UMTS-toimiluvan osto yhdessä Telefonican kanssa Saksasta ja StoraEnson tekemä Kemijärven selluloosatehtaan lakkauttamispäätös.


title: Valtionyhtiö

text: Transparency Internationalin mukaan valtionyhtiöillä on ylimääräisiä korruptioriskejä johtuen vastuusuhteiden epäselvyydestä, mahdollisuudesta kanavoida julkisia varoja enemmän tai vähemmän läpinäkyvästi sekä läheisyydestä sääntelijöihin ja poliitikkoihin. Toiset valtionyhtiöt voivat myös suosia niitä.


title: Valtionyhtiö

text: Päätoimittaja Antti-Pekka Pietilän mukaan valtionyhtiöissä annetaan jatkuvasti tapahtua asioita, joista yksityiset yritykset erottaisivat toimitusjohtajansa ja tämän suoria alaisia. Valtionyhtiö Patria on lahjonut miljoonilla asekaupoissa Slovakiassa ja Egyptissä, Merenkulkulaitoksen ylin johto on tuomittu lahjusten vastaanotosta norjalaiselta varustamolta, valtionyhtiö Outokumpu on syytteessä rahanpesusta ja väärennöksistä, valtionyhtiö Destia hankki urakoita lähipiiriltään ja valtionyhtiö Sonera vakoili luvatta toimittajia ja työntekijöitään.


title: Valtionyhtiö

text: Valtionyhtiöiden työpaikat ovat Kreikassa palkintoja puolueväelle, kenties pelkkiä nimellisiä virkoja. Siksi valtionyhtiöissä on vahvat ammattiyhdistysvoimat, jotka estävät uudistukset.


title: Valtionyhtiö

text: Brasilian valtava Petrobras-öljy-yhtiö vastaa 90 prosentista Brasilian öljyntuotannosta ja on maanosan suurimpia yrityksiä. Yhtiön kanssa sopimuksen saaminen on edellyttänyt maksuja puolueille ja poliitikoille. Ilmeisesti kolme prosenttia sopimusten arvosta on mennyt valtaa pitävän työväenpuolue PT:n ja sen liittolaisten PMDB:n ja PP:n poliitikoille yhteensä miljardien eurojen vaalikampanjoinnin rahoittamiseen.


title: Valtionyhtiö

text: Muun muassa New York Timesissa on sanottu Kiinan valtionyhtiöiden olevan puoluejohtajien sukujen korruptiovälineitä, joilla on tehtailtu näille omaisuuksia.


title: Valtionyhtiö

text: Kenian valtionyhtiöt ovat osittain osaamattomuuden ja korruption vuoksi estäneet talouskehitystä. Vuonna 1979 presidentin komissio sanoi niiden olevan "vakava uhka taloudelle", eivätkä ne myöhemminkään 1989 mennessä olleet edistäneet teollistumista tai mustan bisnesluokan syntymistä.


title: Windows Server 2003

text: Windows Server 2003 on Microsoftin huhtikuussa 2003 julkaistu palvelinkäyttöjärjestelmäohjelmisto. Se korvasi Windows 2000 Server -käyttöjärjestelmän.


title: Windows Server 2003

text: Käyttöjärjestelmästä on useita versiota:


title: Windows Server 2003

text: Nämä eroavat lähinnä lisensoinniltaan ja hinnaltaan. Eri versioissa on rajoituksia muistin, suorittimien ja käyttäjien määrälle.


title: Windows Server 2003

text: Datacenter on Microsoftin lippulaiva, joka tukee jopa 32 suoritinta ja 64 GB RAM-muistia, 64-bittinen versio vieläkin enemmän.


title: Windows Server 2003

text: Cluster Edition on tarkoitettu palvelinten ryvästykseen. Se julkaistiin vain 64-bittisenä vuoden 2005 lopulla.


title: Windows Server 2003

text: Storage Server on tarkoitettu NAS-palvelimiin ja on saatavissa vain kolmansien osapuolten kautta.


title: Windows Server 2003

text:
Elinkaari
Windows päivitykset ja tuki päättyivät vuonna 2015.


title: Google AdSense

text: Google AdSense on hakukoneyhtiö Googlen luoma ja ylläpitämä ohjelma, jonka avulla verkkojulkaisijat voivat ansaita mainostuloja. Google hallinnoi jaettavia mainoksia, tilastoi tapahtumat, laskuttaa mainostajia ja maksaa julkaisijoille osan mainosten tuotoista. AdSense-mainosten tuotto perustuu toteutuneisiin hiiren klikkauksiin.


title: Google AdSense

text: Google jakaa mainoksia eri sivuille niiden sisällön, kielen ja lukijan sijainnin perusteella. Tarkoituksena on jakaa sivuille mainoksia, jotka ovat sidoksissa sivujen sisältöön ja siten ehkä kiinnostavat lukijaa. Google AdSense on tullut erittäin suosituksi tavaksi hankkia lisätuloja www-sivuilla, koska Googlen jakamat tekstipohjaiset mainokset koetaan vähemmän häiritseviksi kuin perinteiset bannerit. Mainosten kohdistaminen sisällön mukaan ei myöskään herätä niin suurta vastustusta kuin perinteisillä bannereilla mainostaminen.


title: Agent Orange

text: Agent Orange oli muun muassa Monsanton ja Dow Chemicalin valmistama kasvimyrkky, jota Yhdysvaltain asevoimat käyttivät Vietnamin sodassa vuosina 1962–1970 paljastaakseen metsissä piileskelevät Vietkongin sissit. Myrkky oli seos kahta fenoksikasvimyrkkyä, 2,4-dikloorifenoksietikkahappoa (2,4-D) eli CHClO ja 2,4,5-trikloorifenoksietikkahappoa (2,4,5-T) eli CHClO. Agent Orangen teki vaaralliseksi se, että valmistuksessa syntyi 2,4,5-T:n lisäksi sivutuotteena erittäin myrkyllistä ja karsinogeenista dioksiinia, joka saastutti Agent Orangen. Monet sotilaat, sissit ja siviilit altistuivat aineelle Vietnamin sodassa.


title: Agent Orange

text: Myrkylle altistuminen on liitetty useisiin tauteihin. Agent Orange on perimämyrkyllistä, genotoksista. Se on havaittu aiheuttavan laboratorioeläimissä synnynnäisiä vikoja. Monet Vietnamin sodan veteraanit kärsivät erilaisista oireista sodan jälkeen. Heidän lapsensa saattoivat myös syntyessään kantaa myrkyistä johtuneita vikoja.


title: Flavius Victor

text: Flavius Victor (k. 388) oli roomalaisen usurpaattori Magnus Maximuksen poika. Maximus teki pojastaan kanssahallitsijansa eli "augustuksen" vuonna 384. Victor oli tuolloin vielä lapsi. Maximus antoi lyödä rahoja, joissa oli pojan kuva, ja luultavasti hän yritti näin saada oman hallintonsa näyttämään lainmukaiselta. Vuonna 387 Maximus hyökkäsi Italiaan ja jätti Victorin Augusta Treverorumiin Galliaan eräiden kenraalien huostaan. Keisari Theodosius I kukisti kuitenkin Maximuksen ja antoi teloittaa hänet. Theodosius antoi tämän jälkeen käskyn teloittaa myös Victorin.


title: Itävallan historia

text: Tämä artikkeli käsittelee Itävallan historiaa alkaen Rooman valtakunnan ajalta noin 400 eaa.


title: Itävallan historia

text: Kelttiläiset kansat saapuivat nykyisen Itävallan alueelle 400-luvulla eaa. Heidän maansa liitettiin Roomaan Noricumin provinssina vuonna 9 eaa. Rooman valtaa kesti 400-luvulla jaa. Rooman vallan jälkeen alueelle vaelsi germaani- ja slaavilaisheimoja. Alue tuli frankkien alaisuuteen. Kristinusko levisi 600-luvulta alkaen.


title: Itävallan historia

text: Pyhän Rooman keisarin Otto Suuren (h. 936–973) viimeisinä vuosina Baijerissa muodostettiin pieni, suunnilleen nykyistä Ala-Itävaltaa vastaava Ostarrichin rajakreivikunta. Sitä hallitsivat Babenbergit vuoteen 1246 saakka. Vuonna 1278 entiset Babenbergien maat joutuivat Habsburgeille.


title: Itävallan historia

text: Habsburgien valtakunta oli mahtavimmillaan keisari Kaarle V:n (h. 1519–1556) aikana, jolloin heidän maihinsa kuuluivat Itävallan lisäksi Espanja, Alankomaat ja siirtomaat Amerikoista. Kaarlen aikana maat jakautuivat Itävallan ja Espanjan Habsburgien kesken. Hänen ajoistaan lähtien vuoteen 1806 saakka oli yleensä sama henkilö sekä Itävallan kuninkaana että Pyhän saksalais-roomalaisen keisarikunnan keisarina.


title: Itävallan historia

text: Vuonna 1683 turkkilaiset piirittivät viimeisen kerran Wieniä, jonka jälkeen Habsburgien valtakunta laajeni myös Unkariin. Suvun miespuolisen haaran päättyminen johti vuonna 1740 perimyssotaan, jonka kuningatar Maria Teresia kuitenkin voitti.


title: Itävallan historia

text: Napoleonin valloitusten myötä Frans I luopui Pyhän saksalais-roomalaisen keisarin arvonimestä vuonna 1806, mutta oli kaksi vuotta aikaisemmin julistautunut Itävallan keisariksi. Täten ensin mainittu keisarikunta hajosi lopullisesti, mutta Itävallasta tuli keisarikunta.


title: Itävallan historia

text: Voitto Napoleonista vuonna 1815 johti Wienin kongressiin, jossa suurvallat järjestelivät asiat mieleisikseen. Vuoden 1848 kapinan jälkeen Itävaltaankin oli säädettävä perustuslaki. Itävallalle oli kuitenkin pettymys, kun Saksa yhdistyi vuonna 1871 Preussin johdolla, ja Itävalta jäi ulkopuolelle.


title: Itävallan historia

text: Vuoden 1867 kompromissilla Unkarille annettiin valtakunnassa samat oikeudet kuin saksalaisille ja maan nimeksi tuli Itävalta-Unkari. Vastaavia oikeuksia alkoivat pian sen jälkeen vaatia eri puolilla valtakuntaa useat muutkin kansallisuudet, etenkin Böömin tšekit, mutta heidän vaatimuksiaan ei toteutettu.


title: Itävallan historia

text: Vuonna 1908 Itävaltaan liitettiin sen miehittämä Bosnia ja Hertsegovina, mikä johti välirikkoon Venäjän ja Serbian kanssa. Tämä johtikin lopulta ensimmäiseen maailmansotaan, kun serbinationalistit surmasivat vuonna 1914 Sarajevossa Itävallan kruununperillisen Frans Ferdinandin.


title: Itävallan historia

text: Ensimmäisen maailmansodan jälkeen hävinneellä puolella taistellut Habsburgien Itävalta-Unkari paloiteltiin eri kansallisuuksien kesken. Maan saksalaisia jäi edustamaan Itävallan tasavalta.


title: Itävallan historia

text: Pienentynyttä, saksalaista Itävaltaa ei pidetty elinkelpoisena ja monet olisivat halunneet liittää maan Saksaan, mutta sodan voittajat eivät tätä sallineet.


title: Itävallan historia

text: Sisäisten ristiriitojen vuoksi kansleri Engelbert Dollfuss lopetti maaliskuussa 1933 demokratian ja alkoi hallita diktaattorina Italian fasistien ja suojeluskuntien tuella. Saksassa natsien valtaannousu johti painostukseen liittää Itävalta natsi-Saksaan. Saksan joukot marssivat maahan lopulta vuonna 1938 ja maa liitettiin Suur-Saksaan ("Anschluss"). Nimi Itävalta poistettiin käytöstä, ja maasta muodostettiin Ostmark-niminen osamaa. Myös Itävallan siihenastiset osavaltiot lakkautettiin ja tilalle perustettiin joukko "Reichsgau"-hallintoalueita. Maan juutalaiset ja kymmenettuhannet muut siirrettiin keskitysleireille.


title: Itävallan historia

text: Liittoutuneet valloittivat Itävallan huhtikuussa 1945. Neuvostoliitto asetti maahan Karl Rennerin johtaman hallituksen, jota länsiliittoutuneet eivät aluksi tunnustaneet. Liittoutuneiden valvontakomissio tunnusti hallituksen syksyllä 1945 hallituksen täydentämisen ja vaaleista sopimisen jälkeen. Maa jaettiin neljään miehitysvaltioiden sektoriin. Vaalit järjestettiin marraskuussa 1945. Maan miehitys päättyi valtiosopimukseen ja liittoutuneiden joukkojen vetäytymiseen vuonna 1955.


title: Itävallan historia

text: Itävalta sopi kauppasopimuksen ECC:n kanssa vuonna 1972, mutta piti silti yllä hyviä suhteita itäblokin maihin. Vuodesta 1970 vuoteen 1983 maan kanslerina toimi Bruno Kreisky. Itävalta haki aktiivista roolia maailmanpolitiikassa etenkin YK:n kautta. Kurt Waldheim toimi YK:n pääsihteerinä vuosina 1972–1981 ja myöhemmin liittopresidenttinä.


title: Itävallan historia

text: Neuvostoliiton romahdettua Itävalta lähestyi muita Euroopan maita ja liittyi Suomen ja Ruotsin mukana Euroopan unioniin vuonna 1995 ja otti ensimmäisten joukossa käyttöön euron vuonna 1999.


title: Itävallan historia

text: Äärioikeistolainen Vapauspuolue Jörg Haiderin johdolla sai 27 prosenttia äänistä vuonna 1999. Se pääsi hallitukseen vuonna 2000 ulkomaiden vastustuksesta huolimatta. Vuoden 2002 vaaleissa puolue menetti suosiotaan.


title: Itävallan historia

text: Sosiaalidemokraattisen puolueen (SPÖ) hallittua kolme vuosikymmentä vuonna 2000 muodostettiin oikeistokoalitio, johon kuuluivat konservatiivinen kansanpuolue (ÖVP) ja oikeistolainen vapauspuolue (FPÖ). EU julisti Itävallan diplomaattiseen eritykseen seitsemäksi kuukaudeksi vastalauseena Vapauspuolueen asemalle. Vapauspuolueen politiikan ja johdon aiheuttaman kuohun jälkeen liittokansleri Wolfgang Schüssel (ÖVP) julisti 9. syyskuuta 2002 vaalit pidettäväksi ennenaikaisesti. 24. lokakuuta vaaleissa ÖVP voitti maanvyöryvoiton; 42,3 prosenttia äänistä FPÖ:n jäädessä 10,1 prosenttiin.


title: Itävallan historia

text: Vuoden 2006 vaaleissa 1. lokakuuta 2006 sosiaalidemokraatit otti voiton. SPÖ kieltäytyi yhteistyöstä Vapauspuolueen kanssa, eivätkä sen paikat riittäneet Vihreidenkään kanssa hallituksen muodostamiseen. Kolmikuukautisten hallitusneuvottelujen jälkeen SPÖ ja ÖVP sopivat suuresta koalitiohallituksesta Alfred Gusenbauer kanslerina.


title: Itävallan historia

text: Vuoden 2008 vaalit järjestettiin ennenaikaisesti suuren koalitiohallituksen kaaduttua. Niiden voittajiksi nousivat kaksi oikeistopopulistista maahanmuuttovastaista puoluetta FPÖ ja BZÖ, jotka saivat yhteensä lähes 30 prosentin kannatuksen. Suurimpana puolueena säilyi sosiaalidemokraatit. BZÖ:n johtaja ja entinen FPÖ:n johtaja Jörg Haider kuoli auto-onnettomuudessa pian vaalien jälkeen.


title: Itävallan historia

text: Huhtikuussa 2010 presidentti Heinz Fischer valittiin toiselle kaudelle. Sosiaalidemokraattien Werner Faymann toimi vuosina 2008–2016 laajapohjaisen koalitiohallituksen johtajana ja liittokanslerina. Hallituspuolueiden kärsittyä tappion vuoden 2016 presidentinvaalissa Faymann erosi. Vaalin voitti vihreiden ehdokas Alexander Van der Bellen. Liittokansleriksi tuli ensin ÖVP:n Reinhold Mitterlehner ja toukokuussa 2016 SPÖ:n Christian Kern. Kesällä 2015 kärjistynyt Euroopan pakolaiskriisi toi maahan suhteellisen paljon turvapaikanhakijoita (noin 10 000 hakijaa miljoonaa asukasta kohti), ja lisäksi maan läpi kulki runsaasti sellaisia pakolaisia, jotka hakivat turvapaikkaa muista maista.


title: Itävallan historia

text: ÖVP-puolueen uudeksi puheenjohtajaksi tuli toukokuussa 2017 Sebastian Kurz. Hän ilmoitti puolueen eroavan koalitiohallituksesta, mikä johtaisi uusiin vaaleihin. Myös pääministeri Kern arvioi, ettei ÖVP:n ja sosiaalidemokraattien välisiä suhteita voi enää paikata.


title: Radio Jerevan

text: Radio Jerevan on Neuvostoliitossa sekä Itäblokin maissa (ja edelleen Venäjällä) suosituissa vitseissä esiintyvä kuvitteellinen radioasema, joka on vastaavinaan kuulijoiden lähettämiin kysymyksiin.


title: Radio Jerevan

text: Entisen Neuvostoliiton ulkopuolella Radio Jerevan -vitsit tunnetaan erityisesti poliittisena huumorina, mutta entisessä Neuvostoliitossa Radio Jerevan -vitsit käsittävät kaikki vitseille tyypilliset aiheet: avioelämän, seksin, alkoholin, eri kansallisuudet ym.


title: Radio Jerevan

text: Radio Jerevan -vitsin rakenne on seuraava: "Täällä Radio Jerevan. Meiltä on kysytty: ... Me vastaamme: ..."


title: Radio Jerevan

text: Toinen vitsi kerrottiin Suomesta Ukrainan kriisin aikaan:


title: Poliorokote

text: Poliorokote on polion torjumiseen tarkoitettu rokote. Poliorokotetta on käytössä kahta eri tyyppiä, eläviä viruksia sisältävää suun kautta otettavaa Sabin-rokotetta ja inaktivoituja viruksia sisältävää, pistoksena annettavaa Salk-tyyppiä. Suomessa käytetään miltei pelkästään pistoksena annettavaa rokotetta. Sabin-rokotteen saaneella on n. 1/1 000 000 riski sairastua polioon.


title: Poliorokote

text: Syksyllä 1984 Suomessa esiintyi poliotapauksia. Lääkintöhallitus käynnisti tammikuussa 1985 valtakunnallisen poliorokotusohjelman koko väestön rokottamiseksi poliota vastaan Polio-Sabin-rokotteella polioepidemian pysäyttämiseksi. Rokotekampanja toteutettiin sokeripalan avulla annetulla elävää virusta sisältävällä rokotteella 10.2. ja 15.3.1985 välisenä aikana ja sen sai noin 95 prosenttia suomalaisista. Tällöin annettiin ensin perusimmuunisuus Salk-rokotteella. Kansalaisten keskuudessa oli tällöin jonkin verran epätietoisuutta, voiko sokeripalarokotteesta (Sabin-rokote) tauti levitä perheenjäseniin, jotka eivät ole saaneet Salk-rokotusta. Sabin-rokotusta seuraa nimittäin oireeton virusinfektio, joka voi levitä ympäristöön. Rokotteen haittoja todettiin Suomessakin sokeripalapoliokampanjan seurauksena ja rokotteen aiheuttamasta haitasta maksettiin korvauksia korkeimman oikeuden ennakkopäätökseen johtaneessa oikeusjutussa.


title: Scipio

text: Scipio on roomalainen nimi. Nimeä ovat kantaneet muun muassa:


title: Inagua

text: Inagua on Bahaman eteläisin alue ja se koostuu Great Inaguan ja Little Inaguan saarista. Great Inagua on Bahaman saarista kolmanneksi suurin ja sen asukasluku on noin 913 (2010). Saaren suurin kaupunki on Matthew Town. Great Inaguasta koilliseen sijaitseva Little Inagua on asumaton.


title: Scipio Africanus

text: Publius Cornelius Scipio Africanus (236–183 eaa.) oli roomalainen valtiomies ja sotapäällikkö toisessa puunilaissodassa. Hänet tunnetaan ennen muuta Hannibalin voittajana. Tästä voitosta hän sai lisänimen "Africanus". Historioitsija Livius on kirjoittanut hänen vaiheistaan laajasti. Scipio on yksi Rooman tasavallan tunnetuimmista sotapäälliköistä ja taitava valtiomies.


title: Scipio Africanus

text: Scipio Africanus kuului Rooman aatelistoon eli patriiseihin. Hän oli älykäs ja karismaattinen henkilö, jolla oli rajaton itseluottamus. Scipion nuoruudesta löytyy tarinoita, joilla on yhtymäkohtia hellenistiseen prinsseihin ja kuninkaisiin. Myöhemmin hänen ympärilleen kehittyi Aleksanteri Suureen kietoutunut myytti, joka vihjasi hänen syntymänsä olleen jumalallista alkuperää. Scipio ihaili antiikin Kreikkaa, mitä monet aikalaiset kuten Cato vanhempi pitivät moraalittomana ja epäisänmaallisena käytöksenä. Cato vanhempi yritti saada Scipiota jopa syytteeseen lahjusten otosta. Oikeudenkäynti sattui olemaan Zaman taistelun vuosipäivänä. Scipio käytti tätä hyväkseen puheessaan jossa hän sanoi, että: "Sellaisena päivänä ei roomalaisten sovi kuunella herjauksia sitä miestä vastaan, jota hänen syyttäjiensä on kiittäminen siitä, että he ylipäänsä voivat puhua. Päinvastoin kaikkien velvollisuus on viettää suuren voiton muistoa menemällä Capitoliumille kiittämään jumalia isänmaan pelastuksesta. Sen minä teen nyt ja ken ajattelee samoin kuin minä, seuratkoon minua!" Kansa seurasi Scipiota joka oli täten voittanut oikeudenkäynnin.


title: Scipio Africanus

text: Scipio syntyi vuonna 236 eaa. arvostettuun Corneliusten sukuun. Toisen puunilaissodan syttyessä Karthagoa vastaan vuonna 218 eaa. Scipio oli kahdeksantoistavuotias. Hänen isänsä, Publius Cornelius Scipio, palveli tuolloin konsulina. Scipio nuorempi osallistui isänsä mukana taisteluihin ratsumiehenä. Tarinan mukaan hän pelasti isänsä hengen Ticinuksen taistelussa.


title: Scipio Africanus

text: Tyypilliseen roomalaiseen tapaan Scipion uralla oli vaihtelevia tehtäviä, jotka nykyisiin ryhmiteltäisiin siviili- ja sotilastehtäviksi. Vuonna 214 eaa. hänet valittiin vuoden ajaksi ediiliksi, jonka vastuulla olivat Rooman kaupungin festivaalit ja julkiset rakennukset. Vuonna 211 eaa. Scipion isä ja setä kaatuivat Hispaniassa taistelussa Hasdrubal Barkaa vastaan. Pian tämän jälkeen Scipio sai prokonsulaarisen vallan ja Iberian niemimaan sotajoukkojen komennon. Scipion valinta oli poikkeuksellista, sillä hän oli vasta 26-vuotias eikä ollut vielä toiminut preettorina tai konsulina. Lisäksi poikkeuksellista oli se, että Scipiolle annettiin valta kansan, ei senaatin aloitteesta.


title: Scipio Africanus

text: Vuonna 209 eaa. Scipio valtasi Hispaniassa nopeasti alueen tärkeimmän kaupungin Carthago Novan ja kukisti karthagolaisen kenraalin Hasdrubal Giscon komentaman armeijan Ilipan taistelussa vuonna 206 eaa.


title: Scipio Africanus

text: Vuonna 206 eaa. Scipio oli voittanut Hispanian Roomalle, ja jatkoi matkaansa Afrikan puolelle etsimään liittolaisia Hannibalia vastaan. Tällä välin Hannibal hyökkäsi Italiaan, ja Scipio palasi kotiin, missä hänet valittiin vuonna 205 eaa. yksimielisesti senaattiin.


title: Scipio Africanus

text: Roomalaiset eivät kyenneet voittamaan taistelussa Hannibalia, joten hän pysyi armeijoineen Italiassa. Hannibalin toimintamahdollisuudet heikkenivät koko ajan ja hänet ahdistettiin Italian niemimaan eteläosaan. Rooman senaatti päätti vuonna 205 eaa., että Karthagon voittamiseksi piti tehdä sotaretki Afrikkaan, Karthagon sydämeen. Sotaretken valmistelijaksi valittiin Scipio. Hyökkäys toteutui vuonna 204 eaa. ja vuonna 203 eaa. Scipio voitti Afrikassa karthagolaiset suuressa taistelussa.


title: Scipio Africanus

text: Karthagon armeijan lyömisen jälkeen karthagolaiset kutsuivat Hannibalin kotiin ja anoivat rauhaa Roomalta. Rooman rauhanehdot olivat kovat, joten Hannibalin paluusta rohkaistuneena karthagolaiset päättivät rikkoa rauhanehdot ja jatkaa taistelua. Scipio kuitenkin voitti Hannibalin Zaman taistelussa 202 eaa. Scipio saneli rauhanehdot ja sota päättyi.


title: Scipio Africanus

text: Scipion vaikutusvalta ja maine oli korkeimmillaan vuonna 194 eaa. jolloin hänet valittiin toisen kerran konsuliksi. Scipio osallistui veljensä Luciuksen legaattina seleukidien kuningas Antiokhos III Suurta vastaan käytyyn sotaan. Myöhemmin Corneliusten suku joutui vaikeuksiin senaatissa ja Scipio vetäytyi julkisesta elämästä tiluksilleen Rooman ulkopuolelle. Siellä hän kuoli vuonna 184 eaa. sairaana ja pettyneenä miehenä.


title: Scipio Africanus

text: Scipion ura on hyvä osoitus siitä miten Roomassa harvainvaltaisen järjestelmän sisältä nousi miehiä vaikutusvaltaiseen asemaan. Näiden miesten kyvykkyys auttoi rakentamaan valtakuntaa. Scipion uran loppu taas on esimerkki siitä, miten järjestelmä tasapainotti itsensä syrjäyttämällä liian mahtavaan asemaan nousseen ylimyksen.


title: Scipio Africanus

text: Scipio Africanuksen elämää ja kohtaamista Hannibalin kanssa on käsitelty useissa teoksissa. Paavo Cajander on kirjoittanut hänestä runoelman vuonna 1914. ja Carmine Gallone ohjannut elokuvan "Scipio Africanus, Afrikan valloittaja" vuonna 1937. Georg Friedrich Händel sävelsi oopperan Scipio vuonna 1726.


title: Trinidad

text: Trinidad on Karibianmeren eteläisin saari. Se on suurin niistä 23 saaresta, jotka muodostavat Trinidad-Tobagon saarivaltion. Trinidadin pääkaupunki on Port-of-Spain, joka sijaitsee saaren luoteisosassa. Muita saarella sijaitsevia kaupunkeja ovat San Fernando saaren lounaisosassa sekä Chaguanas.


title: Trinidad

text: Trinidadin nimi perustuu Kristoffer Kolumbuksen saarelle antamaan nimeen "La Isla de la Trinidad" ().


title: Trinidad

text: Saari on noin 60 km pitkä ja 80 km leveä. Sen pinta-ala on noin 4800 km. Se sijaitsee noin 11 km:n päässä Venezuelan rannikosta.


title: Trinidad

text: Saarta halkoo kolme vuorijonoa, jotka ovat Venezuelan rannikon vuorten jatkoa. Korkein huippu on El Cerro del Aripo, 940 m. Saarella on lukuisia jokia ja puroja. Vuoden keskilämpötila on 26 °C.


title: Trinidad

text: Trinidadin talouden perustana ovat öljy ja maakaasu, mutta myös turismi tuo tuloja.


title: Trinidad

text: Kuuluisa merentutkija ja eläintieteilijä William Beebe asui vuosina 1950 - 62 saarella tutkimassa sen eläimistöä, ja siellä on myös hänen hautansa.


title: Trinidad (täsmennyssivu)

text: Trinidad viittaa muun muassa seuraaviin:


title: Laelianus

text: Ulpius Cornelius Laelianus (k. toukokuu tai kesäkuu 269) oli roomalainen usurpaattori, joka kapinoi Gallian keisarikunnan keisaria Postumusta vastaan vuonna 269.


title: Laelianus

text: Laelianuksen elämästä ennen kapinaa ei tiedetä juuri mitään. Monet antiikin lähteet kutsuvat häntä virheellisesti nimillä Lollianus (Historia Augusta), Aemilianus (Orosius) ja L. Aelianus (Eutropius). Hänen koko nimensä (Ulpius Cornelius Laelianus) tiedetään vain yhden hänen lyöttämänsä kolikon perusteella. Nomen gentile "Ulpius" viittaa Hispaniaan, mistä hän saattoi olla kotoisin. Kapinansa alussa Laelianus oli joko Legio XXII Primigenian legaatti tai Germania Superiorin maaherra. Kapinan keskus oli provinssin pääkaupunki, Mogontiacum. Kapinan syyksi on arveltu kasvavaa tyytymättömyyttä keisari Postumusta kohtaan. Laelianuksella oli luultavasti paitsi XXII Primigenian, niin myös Argentoratumissa sijainneen Legio VIII Augustan kannatus.


title: Laelianus

text: Laelianuksen kapinan kronologia on myös epävarmaa. Kolikoista on päätelty sen alkaneen joko helmi- tai maaliskuussa 269 ja jos se kesti kaksi tai kolme kuukautta niin sen on täytynyt loppua touko- tai kesäkuussa.


title: Laelianus

text: Kun keisari Postumus kuuli Laelianuksen kapinasta, hän marssi heti armeijoineen Mogontiacumiin ja valtasi sen, jolloin Laelianus sai surmansa. Postumus ei kuitenkaan sallinut sotilaidensa ryöstää kaupunkia, jolloin turhautuneet joukot murhasivat Postumuksen ja huusivat Marcus Aurelius Mariuksen uudeksi keisariksi.


title: Tobago

text: Tobago on Karibianmerellä sijaitsevan Trinidad-Tobagon saarivaltion toinen pääsaari. Se sijaitsee maan suurimmasta saaresta Trinidadista pohjoiseen. Saaren pinta-ala on 300 neliökilometriä, ja asukkaita on 60 874 (2011). Tobagon suurin kaupunki on Scarborough, jonka asukasluku on noin 17 000.


title: Tobago

text:
Saaren lounaisrannikko on hiekkarantoja, ja matkailutoiminta keskittyy sinne. Sisäosissa on sademetsien peittämää vuoristoa.
Harrastusmahdollisuuksiin kuuluvat sukeltaminen kirkkaissa vesissä sekä vaellusmatkat sademetsiin.


title: Tobago

text: Kriketti on suosittu urheilulaji Tobagossa, arvostettuja ovat lisäksi jalkapallo ja golf.


title: Jäämies (sarjakuvahahmo)

text: Jäämies () on Marvel Comicsin kustantama kuvitteellinen sankari, jonka loivat Stan Lee ja Jack Kirby. Hahmo esiintyi ensi kerran X-Men lehden numerossa 1, vuonna 1963.


title: Jäämies (sarjakuvahahmo)

text: Bobby Drake halusi ainoastaan normaalin elämän. Sellainen hänellä olikin. Hän oli tavallinen koululainen, tai ei aivan. Bobby tiesi kyvyistään, vaikkei niitä osannut eikä edes yrittänytkään käyttää. Myös hänen vanhempansa tiesivät pojastaan ja he auttoivat häntä pitämään jäävoimansa salassa.


title: Jäämies (sarjakuvahahmo)

text: Mutta tätä rauhallista elämää ei jatkunut pitkään. Ollessaan ulkona tyttöystävänsä kanssa, jengi hyökkäsi heidän kimppuunsa. Bobby suojasi itseään ja tyttöystäväänsä käyttämällä vaistomaisesti jäävoimaansa ja jäädytti yhden pojista. Muut pojat juoksivat karkuun, kuten myös nuoren Bobbyn tyttöystävä.


title: Jäämies (sarjakuvahahmo)

text: Pian Professori X lähetti Kykloopin pyytämään Bobbya liittymään Ryhmä-X:ään. Bobby kuitenkin kieltäytyi, mutta pian joukko vihaisia kyläläisiä hyökkäsivät Bobbyn ja Kykloopin kimppuun tarkoituksena hirttää heidät. Kaikkien onneksi Professori X tyhjensi vihaisten kyläläisten muistin ja samalla Bobby päätti liittyä Ryhmä X:ään.


title: Jäämies (sarjakuvahahmo)

text: Myöhemmin, House of M -tarinan päätteeksi myös Jäämies menetti voimansa Purppuranoidan loitsun takia.Jäämies esiintyy jokaisessa X-Men elokuvassa näyttelijänään Shawn Ashmore.


title: Jäämies (sarjakuvahahmo)

text: Elokuvassa "X-Men" hänellä ei ole suurta roolia. Hänen tärkein "esiintyminen" elokuvassa on kohtaus, jossa Mystikko näyttelee häntä saanakseen Roguen häipymään koulusta. Suuri ero sarjakuvaan nähden on hänen ulkonäkönsä.


title: Jäämies (sarjakuvahahmo)

text: "X-Men 2" hänellä on paljon suurempi rooli ja hänen ja Roguen välille on kehkeytynyt romanssi.


title: Jäämies (sarjakuvahahmo)

text: "" hänen roolinsa on jälleen pienempi ja hänellä alkaa olemaan tunteita myös Varjokissaa kohtaan. Hänen sarjakuvista tuttu ulkonäkönsä näkyy lopussa taistelussa Pyroa vastaan ja hän lopulta valitsee Roguen.


title: Grenadiinit

text: Grenadiinit ovat yli 600 saaresta muodostuva saariketju Karibianmerellä. Saariketju on osa Windwardsaaria. Saaret on jaettu Saint Vincentin ja Grenadiinien (Pohjois-Grenadiinit) sekä Grenadan (Etelä-Grenadiinit) välillä. Grenadiineihin kuuluvia saaria ovat muun muassa:


title: Jugurtha

text: Jugurtha (n. 160–104 eaa.) oli Numidian kuningas. Jugurthan isoisä Masinissa oli liittoutunut Rooman kanssa 206 eaa. Kun Masinissan poika Micipsa kuoli 118 eaa., nousivat Micipsan pojat Hiempsal ja Adherbal sekä tämän adoptoima Jugurtha valtaan. Jugurtha kuitenkin soti Micipsan poikia vastaan, mikä johti lopulta Jugurthan sotaan Roomaa vastaan. Jugurtha kukistettiin ja vietiin Roomaan. Häntä esiteltiin triumfissa ja hänet teloitettiin 104 eaa.


title: Jugurtha

text: Micipsan kuoltua valta jaettiin hänen poikiensa ja Jugurthan kesken Jugurthan periessä varsinaisen kuninkuuden ja kahden pojan saadessa muita tärkeitä tehtäviä. Yhteistyö veljesten välillä ei kuitenkaan toiminut, vaan Numidia jaettiin lopulta kolmeen osaan poikien kesken, Jugurthaa tämä ei kuitenkaan miellyttänyt, vaan hän murhautti Hiempsalin ja hyökkäsi Adherbalin kimppuun. Adherbal pakeni Roomaan pyytäen apua. Roomalaiset ratkaisivat asian jakamalla kuningaskunnan jälleen kahteen osaan Adherbalin saadessa lännen ja Jugurha maan itäosan. Jugurtha ei kuitenkaan edelleenkään tyytynyt tähän, vaan hyökkäsi jälleen piirittäen Adherbalin pääkaupunki Cirtan vuonna 112 eaa. Roomalaisten vastalauseista huolimatta hän kukisti kaupungin ja teloitutti Adherbalin, sekä kaupungissa olleet roomalaiset kauppiaat. Tämän myötä Rooman yleinen mielipide kääntyi lopullisesti Jugurthaa vastaan ja Rooma julisti sodan häntä vastaan vuonna 111 eaa.


title: Jugurtha

text: Roomalaiset valtasivat Cirtan nopeasti. Jugurtha kasasi kuitenkin kokoon armeijan vävynsä Bocchuksen, Maurin kuninkaan, tuella. Tästä huolimatta roomalaisen kenraali Mariuksen joukot ottivat haltuunsa lähes koko Numidian vuonna 106 eaa. Jugurtha kääntyi jälleen Bocchuksen puoleen, mutta tällä kertaa hänen täytyi maksaa avusta antamalla tälle kuningaskuntansa länsiosat. Jugurtha hyökkäsi Mariuksen joukkoja vastaan näiden ollessa marssilla takaisin Cirtaan. Hyökkäys epäonnistui, mikä sai Bocchuksen neuvottelemaan roomalaisten kanssa ja suostumaan Jugurthan vangitsemiseen ja luovuttamiseen roomalaisille vuonna 105 eaa. Jugurtha vangittiinkin ja hänet vietiin Roomaan, jossa hän sittemmin kuoli. Jugurthan kuoleman jälkeen Numidia menetti laajoja alueita ja kuningaskunta jaettiin kahteen osaan. Itäistä osaa hallitsi sittemmin Gauda, Mastanabalin poika ja Jugurthan puoliveli. Läntinen osa muodosti ilmeisesti erillisen kuningaskunnan, mutta tiedot molemmista valtioista ovat vähäiset.


title: Marius (keisari)

text: Marcus Aurelius Marius (k. syksy 269) oli Gallian keisarikunnan toinen keisari. Armeija huusi Mariuksen keisariksi, kun edellinen keisari Postumus oli murhattu. Hän yritti estää sotilaitaan ryöstämästä Mogontiacumia (nyk. Mainz), joka oli ollut usurpaattori Laelianuksen kapinan keskus.


title: Marius (keisari)

text: Mariuksen taustasta ei tiedetä paljon, mutta hän oli kotoisin vaatimattomista oloista. Hän oli ehkä tavallinen työmies tai seppä ennen kuin hän liittyi armeijaan. Heti valtaannousunsa jälkeen Marius oli vaikeassa tilanteessa. Hänen täytyi saada Postumuksen ja Laelianuksen entiset sotilaat puolelleen, joten hän löi Augusta Treverorumin ja Colonia Agrippinan rahapajoissa kulta- ja hopearahoja, joissa ylistettiin sotilaiden yksimielisyyttä ("concordia militum") ja uskollisuutta ("fides militum"). Marius antoi myös sotilaidensa ryöstää Mogontiacumin ja siirsi pääkaupungin Augusta Treverorumiin.


title: Marius (keisari)

text: Kirjallisten lähteiden mukaan Marius hallitsi vain kaksi päivää ennen kuin sai surmansa. Marius ehti kuitenkin hallintonsa aikana lyöttää rahaa, joten hän hallitsi luultavasti pidempään, silti enintään 12 viikkoa. Mariuksen ongelmana oli Marcus Piavonius Victorinus, joka oli kokenut sotilas ja armeijan kunnioittama. Marius murhattiin vuoden 269 puolivälissä. "Historia Augustan" mukaan syyllinen oli eräs Mariuksen kanssa työskennellyt sotilas, joka riitaantui Mariuksen kanssa. Luultavasti tämä on kuitenkin "Historia Augustan" kirjoittajan omaa keksintöä. Kaksi päivää Mariuksen murhan jälkeen Victorinus huudettiin keisariksi.


title: Saint Vincent

text: Saint Vincent on tuliperäinen saari Karibianmerellä. Se sijaitsee Saint Lucian ja Grenadiinien välissä ja on osa Saint Vincentiä ja Grenadiineja. Saint Vincentin ja Grenadiinien pääkaupunki Kingstown (asukasluku 19 300) sijaitsee Saint Vincentin saarella.


title: Saint Vincent

text: Saint Vincentin pinta-ala on 344 km².


title: Saint Vincent

text: Saaren korkein kohta on toimiva tulivuori Soufrière (1 234 m). Tulivuoressa on tapahtunut suuria purkauksia vuosina 1821, 1902 ja 1979. Vuoden 1902 purkaus aiheutti 1 680 ihmisen kuoleman.


title: Elizabeth Bolden

text: Elizabeth "Lizzie" Bolden (o.s. Jones, 15. elokuuta 1890 Somerville, Tennessee, Yhdysvallat – 11. joulukuuta 2006) oli hollantilaisen Hendrikje van Andelin kuoltua (30. elokuuta 2005) vanhin elossa oleva henkilö, jonka syntymäaika voitiin todistaa. Hän oli kuollessaan 116 vuoden ja 118 päivän ikäinen.


title: Elizabeth Bolden

text: Tennesseen Fayette Countyn arkiston tuhouduttua tulipalossa vuonna 1925, hänen perheensä oli luullut Rouva Boldenin syntyneen 1891, kunnes tarkempi selvitys todistikin hänet vuotta vanhemmaksi. Vuoden 1900 väestönlaskennassa hänet mainitaan yhdeksänvuotiaaksi ja syntyneen jo elokuussa 1890. Vuoden 1910 laskennan aikaan hän oli jo naimisissa ja yhden lapsen äiti.


title: Elizabeth Bolden

text: Elizabeth Jones, vapautettujen orjien tytär, meni naimisiin Lewis Boldenin kanssa noin 1908. Heidän ensimmäinen lapsensa, poika, syntyi 1909. Hänen miehensä ja viisi hänen lapsistaan olivat kuolleet jo aikaisemmin, mutta kaksi tytärtä on yhä elossa (2005): Queen Esther Rhodes, 88 ja Mamie Brittmon, 85.


title: Elizabeth Bolden

text: Elizabeth Bolden asui Memphisissä Tennesseessä ennen kuolemaansa. Boldenin kuoltua maailman vanhimman henkilön tittelin sai Emiliano Mercado del Toro (1891–2007).


title: Pontos

text: Pontos on alue Mustanmeren rannalla, Turkin ja Georgian pohjoisrannikolla. Antiikin aikoina se rajautui Bithyniaan, Galatiaan, Kappadokiaan ja Armeniaan. Persialaisen satraapin poika Mithridates I loi alueelle valtakunnan. Mithridates VI laajensi sitä. Lopulta roomalainen sotapäällikkö Pompeius valloitti alueen ja teki siitä Rooman provinssin.


title: Pontus

text: Pontus voi tarkoittaa seuraavia:


title: Saint Kitts

text: Saint Kitts on saari Karibianmerellä. Se muodostaa osan Saint Kitts ja Nevisin saarivaltiota. Saari sijaitsee noin 2 100 kilometriä kaakkoon Floridan rannikolta. Saint Kittsin pinta-ala on noin 168 neliökilometriä ja asukasluku yli 45 000. Saaren puhutuin kieli on englanti ja noin 98 prosenttia saaren asukkaista on lukutaitoisia. Saint Kitts ja Nevisin pääkaupunki Basseterre sijaitsee Saint Kittsin saarella.


title: Björn Borg

text: Björn Rune Borg (s. 6. kesäkuuta 1956 Tukholma, Ruotsi) on ruotsalainen tennispelaaja, jota pidetään yhtenä kaikkien aikojen parhaista pelaajista lajin historiassa.


title: Björn Borg

text: Suhteellisen lyhyen uransa (1974–1980) aikana Borg voitti 11 Grand Slam -turnausta: Wimbledonin tennisturnauksen viidesti ja Ranskan avoimet kuudesti. Yhdysvaltain avointen voitto Borgilta jäi saavuttamatta, vaikka hän eteni turnauksen loppuotteluun neljä kertaa. Australian avoimeen turnaukseen Borg osallistui vain kerran, vuonna 1974, jolloin hän hävisi kolmannella kierroksella. Hän on International Tennis Federationin maailmanmestari vuosilta 1978–1980.


title: Björn Borg

text: Lujasta fysiikastaan ja hyvistä hermoistaan tunnettu Borg sai muun muassa lempinimen ”Jäävuori”. Hänen tunnusmerkeikseen muodostuivat otsanauhalla järjestyksessä pidetty pitkä tukka ja 6–0-voitot. Borgilla oli merkittävä osuus tenniksen lyöntitekniikan kehityksessä.


title: Björn Borg

text: Urheilu-uransa jälkeen Borg on pyrkinyt luomaan uraa muun muassa vaatetusalalla.


title: Björn Borg

text: Borgin vuonna 2003 syntynyt Leo-poika on myös tennispelaaja ja voittanut jo ikäluokkansa Ruotsin mestaruudet kaksin- ja nelinpelissä ja on ikäistensä 20 parhaan eurooppalaisen pelaajan joukossa. Pojan äiti on Borgin kolmas vaimo, ruotsalainen Patricia Östfeldt, jonka kanssa hänet vihittiin vuonna 2002. Borgin toinen vaimo oli italialainen laulajatar Loredana Bertè, jonka kanssa hän oli aviossa vuosina 1989–1993. Borgin ensimmäinen vaimo oli romanialainen tennispelaaja Mariana Simionescu, jonka kanssa hän oli aviossa vuosina 1980–1984.


title: Artukainen

text: Artukainen () on kaupunginosa Turun länsiosassa noin viisi kilometriä kaupungin keskustasta. Alueen asukasluku on 75 (2007), joka tekee siitä asukasmäärältään kaupungin pienimpiä kaupunginosia. Vähäinen asukasluku selittyy alueelle keskittyneellä kemian-, paino-, elintarvike- ja lääketeollisuudella.


title: Artukainen

text: Artukaisiin perustettiin vuonna 1935 Suomen ensimmäinen maalla sijainnut lentoasema, Artukaisten lentokenttä, joka korvasi Ruissalossa aiemmin sijainneen vesilentoaseman. Lentoasema oli käytössä aina vuoteen 1955, jolloin Turun nykyinen Turun lentoasema avattiin. Lentoaseman kiitoteiden paikalla sijaitsevat nykyään muun muassa Turun Messu- ja Kongressikeskus, Artukaisten ratsastuskoulu ja Gatorade Center. Lennonjohtorakennuksessa toimi sittemmin hotelli.


title: Artukainen

text: Alueella toimii ilmatieteen laitoksen virallinen sääasema.


title: Bithynia

text: Bithynia () oli alue Vähässä-Aasiassa Mustanmeren rannalla. Alueelle oli muodostunut valtakunta, jonka kuningas Nikomedes IV testamenttasi Roomalle 74 eaa., jolloin siitä tehtiin Rooman provinssi.


title: Bithynia

text: Bithynia ei koskaan joutunut täysin Akemenidien Persian vallan alle. Aleksanteri Suuren valloitusten jälkeen Bithynian traakialaisperäinen väestö vastusti Lysimakhoksen yrityksiä vallata alue. Lopulta eräs paikallinen päällikkö nimeltä Zipoites julisti itsensä kuninkaaksi. Bithynian kuninkaallinen ajanlasku alkoi vuodesta 327/326 eaa. Zipoiteen seuraaja Nikomedes I perusti Nikomedian kaupungin valtakuntansa pääkaupungiksi vuonna 264 eaa. Nikomedia sijaitsi Propontiksen rannalla. Uuden kaupungin kautta maa hellenisoitui nopeasti. Vuonna 255 eaa. Nikomedeen pojasta Ziaelaasta tuli kuningas, vaikka Nikomedes oli testamentissaan kieltänyt tämän. Ziaelas laajensi Bithyniaa itään. Noin vuonna 230 eaa. Ziaelas kuoli taistelussa galatialaisia vastaan.


title: Bithynia

text: Tämä on eräs versio luettelosta Bithynian kuninkaista. Luettelo on hyvin epävarma, kaikkien kuninkaiden olemassaolosta ei ole näyttöä, vuodet ovat epätarkkoja, ja esimerkiksi Nikomedes-nimisten hallitsijoiden määrästä ei ole varmuutta.


title: Ralik

text: Ralik on toinen Marshallinsaarten saariketjuista, Tyynellä valtamerellä. Saariketjun nimi tarkoittaa auringonlaskua. Ralikiin kuuluvilla saarilla on yhteensä 21 100 asukasta. Saarilla puhutaan ralikia, joka on yksi marshallin kielen murteista.


title: Ralik

text: Ralikin saariketjuun katsotaan kuuluviksi seuraavat saaret:


title: Ratak

text: Ratak on toinen Marshallinsaarten saariketjuista, Tyynellä valtamerellä. Saariketjun nimi tarkoittaa "auringonnousua". Ratakin saarilla on yhteensä noin 30 925 asukasta (1999). Saarilla puhutaan ratakia, erästä marshallin murretta.


title: Ratak

text: Seuraavat saaret katsotaan kuuluviksi Ratakin saariketjuun:


title: Age of Mythology: The Titans

text: Age of Mythology: The Titans on jatkoa aikaisemmalle "Age of Mythology" -pelille. Peli vaatii toimiakseen alkuperäisen "Age of Mythology" -pelin.


title: Age of Mythology: The Titans

text: Pelissä on mukana yksi uusi kansa, Atlantis ja kolme uutta jumalaa Oranos, Gaia ja Kronos


title: Age of Mythology: The Titans

text: Toinen merkittävä uudistus ovat titaanit, joiden mukaan lisäosa on saanut nimensä. Titaanit ovat pelin mahtavimpia hahmoja ja niitä saa vain yhden pelissä. Jokaisella kansalla on oma titaaninsa.


title: Age of Mythology: The Titans

text: Pelissä on myös muita pieniä grafiikkaparannuksia ja muutama pieni muutos kuten se, että saat aina aikakauttasi vastaavan hirviön temppelistäsi kun siirryt seuraavalle aikakaudelle.


title: Åsvær

text: Åsvær on Norjalle kuuluva saariryhmä Pohjoisella jäämerellä. Saaret sijaitsevat pohjoisella napapiirillä ja kuuluvat Dønnan kuntaan. Saarilla on ollut majakka vuodesta 1876 lähtien.


title: Pyhimyskalenteri

text: Pyhimyskalenteri on perinteinen kristillinen tapa jakaa kirkkovuosi yhdistämällä vuoden kaikki päivät yhteen tai useampaan pyhimykseen, ja juhlimalla päivää pyhimyksen muistopäivänä. Tapa sai alkunsa varhaiskristillisestä tavasta muistaa marttyyreitä näiden kuolinpäivänä. Kun tunnustettujen pyhimysten määrä kasvoi antiikin ajan loppupuolella ja varhaiskeskiajalla, periaatteessa vuoden jokainen päivä oli omistettu jollekin pyhimykselle.


title: Pyhimyskalenteri

text: Varhaiset kristityt viettivät yleisen tavan mukaisesti merkkihenkilöiden muistopäiviä näiden syntymäpäivinä. Tätä arvosteli kuitenkin ankarasti muun muassa kirkkoisä Origenes joka piti sitä pakanallisena tapana, sillä ainoat henkilöt, joiden Raamattu mainitsee viettäneen syntymäpäiväänsä, olivat pakanoita kuten Egyptin faaraot sekä kuningas Herodes Antipas Lisäksi Origines oli sitä mieltä, että koska ihminen syntyy perisynnin saastuttamana, ei ihmisen syntymä ole juhlimisen arvoinen tapahtuma.


title: Pyhimyskalenteri

text: Varsinkin viimeksi mainitun perustelun kirkonmiehen ottivat vakavasti, ja se johtikin siihen, että kirkollisiksi juhlapäiviksi hyväksyttiin vain kolmen henkilön syntymäpäivät, nimittäin Jeesuksen ja Neitsyt Marian, joiden katsottiin syntyneen ilman perisyntiä, sekä Johannes Kastajan, joka oli pyhitetty jo äitinsä kohdussa. Näiden henkilöiden todellisia syntymäpäiviä ei tosin tunneta, mutta jo 300-luvulla Jeesuksen syntymän juhlapäivää alettiin viettää 25. joulukuuta (joulu), Johannes Kastajan 24. kesäkuuta (juhannus) ja Marian 8. syyskuuta. Sitä vastoin apostolien, marttyyrien ja kirkkoisien ja myöhemmin muidenkin pyhimysten muistopäiviä alettiin viettää heidän kuolinpäivinään, jolloin heidän katsottiin syntyneen synneistä puhdistuneina uuteen, iankaikkiseen elämään taivaassa.


title: Pyhimyskalenteri

text: Alla olevaan pyhimyskalenteriin on koottu merkittävimpien pyhimysten muistopäiviä eri maiden pyhimyskalentereista enimmäkseen katolisen kirkon kalenterien mukaisesti. Kalenterin juhlapäivät on luokiteltu eriarvoisiksi juhliksi. Katolisessa kirkossa arvot ovat, suurimmasta pienimpään, juhlapyhä ("sollemnitas"), juhla ("festum"), muistopäivä ("memoria obligatoria") ja vapaaehtoinen muistopäivä ("memoria ad libitum").


title: Pyhimyskalenteri

text: Erityisesti Pohjoismaissa nimipäivät jatkavat pyhimyksille omistettujen päivien perinnettä.


title: X-Men Legends

text: X-Men Legends on Raven Softwaren kehittämä Activisionin julkaisema toimintaroolipeli. Peli on julkaistu vuonna Nintendo GameCube, PlayStation 2 ja Xbox -alustoille sekä seuraavana vuonna N-Gage:lle.


title: X-Men Legends

text:
Magneto yrittää taas toteuttaa suunnitelmaa ihmiskuntaa vastaan ja sarjakuvista tuttu Ryhmä-X aikoo estää sen. Magneton lisäksi nähdään myös monia muita klassisia vihollisia, esimerkiksi Juggernaut ja Sapelihammas.
Lisäksi pelissä seikkailaan erilaisissa maastoissa, New Yorkissa ja astraalimaailmassa. Myös suuri osa Ryhmä-X:n jäsenistä on päässyt peliin voimineen.


title: X-Men Legends

text: Pelille on julkaistu jatko-osa, "".


title: X-Men Legends

text: Pelin voi missä vaiheessa tahansa muuttaa kaksinpeliksi ja takaisin. Paikoitellen on kohtia, joissa on pakko pelata yksin.


title: X-Men Legends

text: Peli on saanut GameSpotin arvostelussa arvosanaksi 8.2/10.


title: X-Men Legends

text: Peli on saanut IGN:n arvostelussa arvosanaksi 8.4/10.


title: Luettelo saarivaltioista

text: Tämä on luettelo valtioista, jotka koostuvat saaristoista tai saarista eivätkä sijaitse osittainkaan millään mantereella.


title: Numidia

text: Numidia oli alue Afrikan pohjoisosassa nykyisen Algerian ja Tunisian alueella. Sieltä värvättiin usein laadukasta ratsuväkeä. Masinissa muodosti alueesta kuningaskunnan, jonka pääkaupunkina toimi Dougga. Jugurtha ajautui sotaan Rooman kanssa. Juba asettui Pompeiuksen puolelle Caesaria vastaan. Tämän jälkeen osasta Numidiaa muodostettiin Rooman provinssi "Africa Nova", sitten Numidiasta tehtiin Rooman vasallivaltio, tämän jälkeen African provinssin osa ja lopulta vuonna 198 oma provinssinsa. Numidia joutui vandaaleille 435 ja edelleen 500-luvulla Bysantille ja 600-luvun puolivälissä osaksi Arabivaltakuntaa.


title: Italian alueet

text: Italian alueet () ovat Italian ylimmän tason hallinnollisia alueita. Niille myönnettiin osittainen autonomia vuoden 1948 perustuslaissa. Viidellä alueella kahdestakymmenestä (Friuli-Venezia Giulia, Sardinia, Sisilia, Trentino-Etelä-Tiroli ja Aostanlaakso) on erityinen itsehallintoalueen asema, joka perustuu historiallisiin ja kulttuurillisiin syihin sekä alueella oleviin merkittäviin vähemmistöihin. Muut 15 aluetta perustettiin erilaisilla laeilla 1970.


title: Italian alueet

text: Jokaisella alueella on vaaleilla valittu valtuusto sekä presidentin () johtama hallitus. Aluehallinnon instituutiot vastaavat toiminnaltaan valtakunnallisen tason instituutioita.


title: Italian alueet

text: Alueita on kaikkiaan 20. Suurin väestömäärältään on Lombardia ja pinta-alaltaan Sisilia. Pienin sekä väkimäärältään että pinta-alaltaan on Aostanlaakso Luoteis-Italiassa.


title: Italian alueet

text:
Kansantaloudellisesti Italian alueet poikkeavat merkittävästi toisistaan. Bruttokansantuotteella mitattuna isoimmat talousalueet ovat Lombardia, Lazio, Veneto ja Emilia-Romagna. Asukasta kohti laskettuna pienet pohjoiset erityisalueet Trentino-Etelä-Tiroli ja Aostanlaakso sekä Lombardia ja Emilia-Romagna ovat suurituloisimpia. Kansantulo asukasta kohden on pienin eteläisillä Calabrian, Sisilian, Campanian ja Apulian alueilla.
"*Trenton ja Etelä-Tirolin maakuntien summa/keskiarvo"


title: Trantor

text: Trantor on kirjailija Isaac Asimovin kirjoissa esiintyvä fiktiivinen planeetta, joka toimii Galaktisen Imperiumin hallintoplaneettana. Trantor on esiintynyt Asimovin kirjoista useimmin Säätiö-sarjassa sekä Imperiumi-sarjassa.


title: Trantor

text: Trantor on kokonaan rakennuksien peitossa, ja sen asukasluku on 45 miljardia. Planeetta on jaettu satoihin sektoreihin. Trantorin asema Imperiumissa oli ainoastaan sen hallinnon ja tiedon keskuksena, sillä esimerkiksi Imperiumin kirjasto sijaitsi siellä. Ruuan suhteen se oli kuitenkin täysin riippuvainen muista maailmoista. Myöhemmin Säätiö-sarjassa kuvataan, kuinka Trantor taantuu Imperiumin romahtaessa vaatimattomaksi maatalousmaailmaksi, jonka asukkaat hankkivat rahaa välttämättömimpiin teknisiin apuvälineisiinsä myymällä planeetalle jäänyttä metallia.